Predstavnica VMA na sastanku Pompidu grupe\nNaslovna » Odnosi s javnošću » Vesti » Predstavnica VMA na sastanku Pompidu grupe\nNačelnik Nacionalnog centra za kontrolu trovanja VMA prof. dr Slavica Vučinić učestvovala je kao predstavnik Republike Srbije na sastanku Pompidu grupe (Pompidou group) Saveta Evrope koji je održan od 28. do 30. novembra 2012. godine u Strazburu, Francuska.\nTema sastanka, koji je okupio je najpoznatije evropske stručnjake iz ove oblasti, bila je "Nove opasnosti i izazovi u kontroli prekursora droga". Opojne droge, bilo one prirodnog ili sintetičkog porekla, ne mogu se proizvesti bez određenih hemijskih supstanci, poznatih po nazivu prekursori. Prekursori su preteče ili prethodne supstance-osnovne hemikalije, za koje je interesantno da se koriste u širokom dijapazonu u farmaceutskoj i hemijskoj industriji, što povećava mogućnost njihove proizvodnje, ali i pokušaja zloupotrebe. Konvencijom iz 1988. godine uspostavljen je međunarodni nadzor prekursora. Ovom konvencijom upotreba ovih supstanci je strogo kontrolisana i njihov promet je takođe deo Konvencije o ilegalnom prometu droga i psihotropnih supstanci.\nNa sastanku u Srazburu bilo je reči o najnovijim trendovima u vezi sa prekursorima, kao i novim zakonodavnim predlozima u EU vezano za prekursore, pre-prekursore i nekontrolisane supstance. Učesnici sastanka Pompidu grupe imali su priliku da vide demonstraciju pokretne laboratorije za rasklapanje ilegalnih laboratorija, koja je omogućena zahvaljujući Holandiji kao članici. Zaključak sastanka je da je potrebno prilagoditi legislativu u cilju efikasnije reakcije na nove tendencije u oblasti prekursora, uključujući legislativu EU, informisati javnost na svim nivoima o opasnostima korišćenja prekursora, uključujući zdravstvo, policiju, sudstvo, hemijsku industriju i druge ključne subjekte.\nPompidu grupa, kao deo Saveta Evrope, osnovana je 1971. godine na inicijativu tadašnjeg francuskog predsednika Žorža Pompidua. Danas okuplja 36 od 47 država članica Saveta Evrope i organizuje multidisciplinarni forum na evropskom nivou, u cilju jačanja saradnje u borbi protiv droga, trgovine i zloupotrebe droga. Radovni sastanci predstavnika Pompidu grupe zemalja članica se održavaju svake godine i predstavljaju priliku za susret stručnjaka koji se bave problemom zloupotrebe droga, sa ciljem razmene nacionalnih iskustava i razvojnih programa u oblasti politike droga. Srbija je članica Pompidu grupe od novembra 2010. godine. Ovogodišnjem sastanku Pompidu grupe prisustvala su 54 predstavnika država članica Saveta Evrope uz 9 posmatrača iz različitih organizacija među kojima EAMCDD, INTERPOL, EUROJUST, OSCE, EC, CEFIC.\nBeograd, 5. decembar 2012. godine\nVesti Predstavnica VMA na sastanku Pompidu grupe


Prevod sa srpskog na ukrajinski jezik: sa ili bez overe kod sudskog tumača.\nPrevod sa srpskog na ukrajinski jezik: sa ili bez overe sudskog tumača\nJedan od najčešće traženih usluga prevođenja u agenciji BGprevodi jeste upravo prevod sa srpskog na ukrajinski jezik, nezavisno da li je samom prevodu potrebna overa sudskog tumača ili ne.\nJedna od ključnih odlika prevoda sa srpskog na ukrajinski oslikava se u tome da veliki broj prevodioca i sudskih tumača jesu i sami izvorni govornici navedenih jezika.\nTakođe, interesantna činjenica je i to da je u slučaju prevoda sa srpski na ukrajinski jezik, usluga sudskog tumača ključna pošto sam dokument koji je “samo” preveden sa srpskog na ukrajinski jezik bez overe kod sudskog tumača, u zakonskom smislu nema nikakvu vrednost.\nTipovi prevoda sa srpskog na ukrajinski jezik\nA sa aspekta poslovnog prevoda sa srpskog na ukrajinski jezik godinama unazad prevodimo:\nTakođe, na zahtev kijenata, uspešno prevodimo sa srpskog jezika na ukrajinski i diplome i dodatke diplomi, svedočanstva, kao i razna tipova uverenja. Osim navedenih usluga, pružamo i usluge prevoda diplomskih i seminarskih radova, kao i prevode naučnih i stručnih objava radova.\nSudski tumač kod prevoda sa srpskog na ukrajinski jezik: obavezan ili ne?\nJedna od ključnih informacija za svakog pojedinca ili kompaniju koja ima potrebu za prevodom bilo kog dokumenta sa srpskog na ukrajinski jezik jeste i to da je neophodno da i sam prevedeni dokument bude overen pečatom sudskog tumača koji je i zvanično ovlašćen od strane nadležnih državnih institucija za obavljanje ovog posla.\nBGprevodi u sklopu svoje usluge prevođenja sa srpskog na ukrajinski jezik svojim klijentima obezbeđuje i usluge overe dokumenata kod sudskog tumača. Na ovaj način rada sam dokument postaje i zakonski punovažan u svakom smislu.\nJedini potreban preduslov za izvršenje ovog tipa usluge je da sam klijent donese original na uvid, kako bi se sudski tumač, nakon prevoda sa srpskog na ukrajinski, uverio da prevod nije izmenio suštinu originala.\nŽelite da saznate koliko bi koštao vaš prevod sa srpskog na ukrajinski jezik?


Hideo Kojima pravi novu igru za Xbox! - EmuGlx\nMladen Tapavički — 13. June 2022.\nDevet godina posle poslednjeg pojavljivanja Hideo Kojime na Xbox-ovoj E3 prezentaciji (gde je javnosti predstavio fenomenalni MGSV trejler), Microsoft je najzad uspeo da potpiše konkretni ugovor sa ovim popularnim direktorom zabavnog softvera.\nHideo Kojima je na ovogodišnjoj Xbox & Bethesda prezentaciji potvrdio da će zajedno sa Xbox-om raditi na razvoju ambiciozne igre o koju je davno počeo da zamišlja. Jedan od razloga ove saradnje je Xbox-ov napredni sistem za cloud igranje, što može značiti da će se ova igra dosta oslanjati na hardverske resurse koji nisu u posedu samog igrača.\nZa sada nemamo apsolutno nikakav detalj o ovom misterioznom projektu. U prethodnih par meseci je Kojima potvrdio da radi na dve igre – jedna je veliki AAA projekat a druga je veoma eksperimentalna.\nTags: 2022Cloud gamingCloud StreamingHideo KojimaProject xCloudXbox\nNext post System Shock Remake najzad stiže u prodaju ove godine\nPrevious post Atlus portuje tri velike Persona igre na sve platforme\nPS4 Nintendo Switch Steam SEGA Anime PlayStation 4 PlayStation 2019 Electronic Arts 2015 trejler Xbox 360 PC EA Open-World 2020 Avantura DLC Activision Xbox Series X/S Capcom 2022 online Akcija 2018 JRPG Sony Switch FPS 2016 MP PS5 RPG Square Enix Playstation 3 2017 UbiSoft Nintendo Coop Indie Xbox Izdvajamo Xbox One 2021 PlayStation 5


Fashion Company je vodeća kompanija u Alpe-Adria regionu koja se bavi modom i modnom maloprodajom i veleprodajom sa portfoliom od preko 30 svetski poznatih brendova i mrežom od skoro 100 maloprodajnih mesta u Srbiji i regionu - Crna Gora, Makedonija i Hrvatska. Godinama sarađujemo sa brendovima koji su prepoznatljivi širom planete: Diesel, Calvin Klein, Premiata, Levi's, Tommy Hilfiger, Scotch & Soda, Replay, Timberland, Camper, Cesare Paciotti, Bata, Liu Jo, Guess, Desigual, Lee, Wrangler, Paciotti 4US, Manila Grace, Steve Madden, Mango, UGG i mnogih drugih.Specifičnost poslovanja Fashion Company jeste spoj svega što čini trend, stil i stav- od odevnih proizvoda, obuće i aksesoara, maloprodaja na najvišem nivou i premium lokacijama.\nMisija Fashion Company je da omogući našim potrošačima da kroz brendove koje zastupamo izraze svoj lični stil, da se prilikom posete našoj maloprodaji ispune novom energijom i da dožive pozitivno i prijatno iskustvo u svakom kontaktu sa nama.\nNaziv Fashion Company opisuje odnos prema selekciji brendova koje zastupamo, ljudima, potrošačima i životnoj sredini. Estetika i visok standard kao životni stil su utkani u svaku poru našeg odnosa prema radu i okolini.\nOno čemu težimo je nedvosmislena i jasna slika naše kompanije ka potrošačima kao i strateško pozicioniranje na tržistu na kome radimo. Pružamo visok nivo „back office“ usluga maloprodaji i veleprodaji koje su efikasnije kada se operacije sprovode na zajedničkom nivou.\nFashion&Friends je jedinstveni multibrend koncept store u vlasništvu Fashion Company Srbija osnovan 2007. godine. Na jednom mestu objedinjuje najpoznatije svetske modne urbane brendove iz porfolija kompanije. Maloprodajna mreža trenutno broji 21 prodajni objekat na teritorijama Srbije, Crne Gore, Hrvatske i Makedonije. U narednom periodu očekuje se ekspanzija na teritoriju Bosne i Hercegovine i zemlje Centralne Evrope.


Vijeće ministara BiH o kupovini objekata za smještaj bh. institucija — Radio Velkaton : Radio Velkaton\nLukašenkova rivalka Svetlana Tihanovskaja pobjegla u Litvaniju 11/08/2020\nČerkez: Umiru mladi bez ikakvih hroničnih oboljenja 11/08/2020\nKoronavirus u BiH: Raste broj oboljelih i preminulih u Sarajevu 11/08/2020\nNajviše oboljelih na 100.000 stanovnika na Kosovu, BiH i Crnoj Gori 11/08/2020\n10. Septembra. 2014. Bosna i Hercegovina, Vijesti\nVijeće ministara BiH o kupovini objekata za smještaj bh. institucija\nVijeće ministara Bosne i Hercegovine danas će razmatrati prijedloge odluka o kupovini objekata za smještaj institucija Bosne i Hercegovine u Mostaru, Sarajevu, Banjoj Luci, Istočnom Sarajevu i Tuzli.\nNa dnevnom redu je i razmatranje informacija o isteklim mandatima rukovodilaca institucija i članova upravnih odbora te prijedlozi odluka o imenovanjima rukovodećih osoba u nekoliko bh. institucija, među kojima je i Prijedlog odluke o potvrdi imenovanja generalnog direktora Regulatorne agencije za komunikacije Srđana Rajčevića.\nBudući da je otkazana prethodna sjednica Vijeća ministara BiH na kojoj su trebala biti razmatrana imenovanja, predsjedavajući Vijeća ministara BiH Vjekoslav Bevanda ranije je najavio da će se na narednoj sjednici razmatrati ta pitanja.\n– Nije problem samo imenovanje direktora RAK-a, jer mi na dnevnom redu imamo 20-ak novih imenovanja za čelne funkcije u ključnim institucijama BiH, a na neke od njih čeka se i pet godina – kazao je tada Bevanda.\nBevanda je tada izrazio zabrinutost zbog drugog po redu odgađanja ove sjednice i dodao da svi ministri trebaju doći na sjednicu te iznijeti mišljenja.\nNa dnevnom redu sjednice Vijeća ministara je i nekoliko nacrta odluka o ratifikaciji međunarodnih ugovora te Prijedlog odluke o visini osnovice za obračun plaće zaposlenima u institucijama BiH kao i Prijedlog odluke o visini regresa za godišnji odmor u institucijama BiH za 2015. godinu.\n11.08.2020 Čerkez: Umiru mladi bez ikakvih hroničnih oboljenja\n11.08.2020 Koronavirus u BiH: Raste broj oboljelih i preminulih u ...


U fokusu - Deca i internet - Vesti iz Kragujevca i Šumadije - Pressek.rs\nBy foto:pixabay/3dman_eu Petak, 9. novembar 2018.\nDeca internet počinju da koriste pre šeste godine, 90 odsto dece digitalnu tehnologiju koristi u proseku 80 minuta svakog dana, dok je svako treće dete izloženo nekoj vrsti sadržaja sa interneta koji je za njih uznemirujući, čulo se na panel diskusiji koja je održana u Kragujevcu, u okviru projekta UNICEF-a “Bezbedan internet za celu porodicu“.\n- Deca u sve mlađem uzrastu koriste internet, a u našem društvu još ne postoji dovoljno svesti, odnosno znanja o tome kako da zaštitimo decu na internetu. Internet i mogućnosti koje on nudi jesu korisne za decu, ali je mnogo važnije da znamo način na koji se koristi. Zbog toga cilj ovog projekta u kome učestvuju vaspitači, učitelji i roditelji je da se razvije stimulativno i bezbedno korišćenje interneta sa smanjenjem on line rizika za decu, kazao je Petar Antić, konsultant UNICEF-a za prevenciju nasilja i diskriminaciju u obrazovanju.\nPrema istraživanjima koje je iznela dr Dobrinka Kuzmanović, iz Instituta za psihologiju Filozofskog fakulteta u Beogradu, svoj digitalni uređaj ima jedna četvrtina dece od 4 do 6 godina, a svoj tablet ili mobilni telefon polovina dece uzrasta od 6 do 8 godina.\nPotpuno samostalno najviše ih koriste za igranje igrica, gledanje video klipova, slušanje muzike, fotografisanje. Veoma mali procenat dece inetrnet koristi za sticanje novih znanja i edukativne sadržaje. Iako je pristup internetu, zagarantovano pravo svima pa tako i deci, na internetu dominira svega desetak svetskih jezika, a 60 posto stranica je na engleskom što znači da mnoga deca ne mogu da pronađu sadržaj koji su za njih relevantni. Pravo na privatnost i zaštitu ličnih podataka takođe je diskutabilno jer posetom stranica ostavljamo digitalne tragove, a s obzirom na to da su u gotovo svim aplikacijama prisutne reklame i oglasi, deca nisu zaštićena ni od neprimerenih sadržaja.\nIako internet ima nebrojeno mogućnosti za učenje, sticanje različitih veština, pronalaženje praktičnih i zanimljivih informacija, komunikaciju, društveni aktivizam, za bezbedno i konstruktivno korišćenje interneta kod dece neophodna je podrška odraslih i podučavanje u okviru formalnog obrazovanja.\nOgraničavanjem korišćenja interneta ograničavaju su i mogućnost za učenje, istraživanje i sticanje digitalnih veština, zbog toga stručnjaci savetuju da roditelji više pažnje obrate na to šta deca rade na internetu i na kvalitet vremena koje provode ispred ekrana. Umesto na negativne aspekte korišćenja digitalnih medija koji se odnose na to šta deca ne smeju da rade i koliko je vremena dozvoljeno da provedu na internetu, pažnju treba usmeriti na pozitivne aspekte i uvesti plan korišćenja digitalnih uređaja u skladu sa individualnim karakteristikama deteta, njegovim interesovanjima, razvojnim i obrazovnim potrebama, porodičnim i kulturnim vrednostima.\nImajući u vidu da istraživanja pokazuju da svaki četvrti roditelj ne misli da ima dovoljno znanja da pruži adekvatnu podršku detetu u bilo kojoj potencijalno opasnoj situaciji na internetu, značajnu podršku će u okviru ovog projekta pružiti i digitalna platforma za roditelje dece od četiri do osam godina, sa savetima o bezbednom korišćenju koja je u izradi, i koja će kako je najavljeno na skupu u Kragujevcu, biti dostupna sledeće godine.\nIako je veština digitalne pismenosti jedno od osnovnih prava dece u digitalnom dobu, učesnici skupa su podsetili da „vreme isped ekrana” ne sme da zameni druge aktivnosti koje doprinose zdravom razvoju dece, a to su fizičke aktivnosti, san, vreme provedeno sa članovima porodice, igra i druženje sa vršnjacima bez interneta.\nU saradnji sa Ministarstvom prosvete, nauke i tehnološkog razvoja, Užičkim centrom za prava deteta uz podršku komapnije Telenor, u Srbiji se ovaj projekat realizuje dve godine, a Kragujevac je peti grad u kojem se uz učešće vaspitača, učitelja i roditelja na panelima diskutuje o bazbednosti dece na internetu uzrasta od četiri do osam godina.\n21. protestna šetnja u Kragujevcu\nViše mesta u Medicinskoj i gimnazijama u Kragujevcu\nIzabrana najrupa Kragujevca\nGoran Nikolić istrčao 36. maraton (video)\nKraljevo: Grad rekao „ne” malim elektranama


Premijer Crne Gore pristao na rekonstrukciju Vlade | Novine Toronto\nPremijer Crne Gore Zdravko Krivokapić saopštio je da pristaje na rekonstrukciju Vlade i da bude više resora, ali pod odredjenim uslovima, medju kojima su da on bira ministre i potpredsednike Vlade.\nOn je, u saopštenju medijima, istakao da konstituente nove vlasti treba osnažiti učešćem predstavnika partija nacionalnih manjina.\nKrivokapić je istakao da će se unapredjenje rada Vlade i Skupštine Crne Gore, kroz njihov ustavni odnos, obezbediti rekonstrukcijom Vlade zasnovanom na nekoliko principa.\nRekonstrukcija Vlade, na prethodno definisanim osnovama, podrazumeva, navodi on, činjenicu da se naredni parlamentarni izbori neće održati pre redovnog roka - odnosno 2024. godine.\n"Za ovo vreme Vlada i skupštinska većina će ubrzano raditi na pristupanju Crne Gore Evropskoj uniji, kao i na ostalim planiranim reformama na jačanju ekonomskog prosperiteta i pravne sigurnosti gradjana", naglasio je Krivokapić.


Prema rečima dr Ljubice Diković, predsednice Akademije strukovnih studija Zapadna Srbija, prethodna godina bila je godina izazova, ali je urađeno puno toga na šta su ponosni.\n„Konstituisali smo sve organe Akedemije, stručne organe, organe upravljanja, poslovođenja. Doneli smo veliki broj zakonskih pravilnika, akata, pravna regulativa je završena. Radili smo na akreditaciji Akademije, dobili smo dozvolu za rad. Uspeli smo da dobijemo akreditaciju novih studenskih programa, učestvovali smo na međunarodnim i domaćim projektima. Ono što je najvažnije je da je nastavni proces u ovim specijalnim uslovima tekao regularno. Sa tradicionalnog modela nastave prešli smo na onlajn model nastave, neko naše prirodno okruženje za rad zamenili smo virtualnim okruženjima, redovnu komunikaciju zamenili smo interaktivnom onlajn komunikacijom i mislim da smo bili uspešni u tome”, rekla je dr Ljubica Diković, predsednica Akademije strukovnih studija Zapadna Srbija.\nPredsednica akademije ističe da se danas prvi put u okviru Akademije planira svečana promocija diplomiranih studenata i da je njih oko 250 steklo zvanje na osnovnim i master studijama, od čega je oko 70 studenata u odseku u Valjevu.\nGradonačelnica Užica, dr Jelena Raković Radivojević, čestitala je svim studentima, profesorima i saradnicima u Užicu i njihovim kolegama u Valjevu, prvu jubilarnu godišnjicu Akademiji strukovnih studija Zapadne Srbije.\n„Drago mi je da sam bila deo tima koji je učestvovao u osnivanju Akademije, da smo svojim aktivnostima doprineli u kratkom roku da se prvo osnuje Akademija, da smo doneli vrlo važne akte, pravilnike i statut. Akademija ima deset vrlo interesantnih studijskih programa, a naš zadatak je da u narednom periodu prilagodimo potrebe tržišta, privrednih subjekata sa studijskim programima i na neki način što više privučemo studenata, ne samo iz Zlatiborskog okruga nego iz čitave Srbije. Cilj nam je da u budućnosti grad Užice postane grad studenata i da ćemo jednog dana moći da se pohvalimo da smo preduzeli i doprineli da oni budu tu u svom gradu, da ostanu, da se školuju i da svoje znanje kasnije primene u svojim preduzećima i institucijama u kojim budu radili”, naglasila je prva dama grada Užica.\nAleksandra Milutinović, najbolji student Akademije strukovnih studija Zapadna Srbija, čestitala je profesorima i kolegama dan Akademije i istakla da je zahvaljujući tome što je najbolji student stekla pravo da joj master studije budu finansirane iz budžeta Republike Srbije.\nAleksandra Milutinović, najbolji student Akademije strukovnih studija Zapadna Srbija\n“Svojim kolegama želim da poručim da pravilno oraganizuju svoje vreme i da vredno uče kako bi ispunili svoje želje”, kaže Aleksandra Milutinović.\nMilkica Gačić, predsednica studenskog parlamenta Akademije, istakla je da je ova godina bila teška i nepovoljna za studente.\n„Bilo je teško navići se na onlajn program, ali mislim da smo to uspešno savladali i da sada bolje vladamo nastavama tog tipa”, zaključila je Milkica Gačić.\nTags: Akademija strukovnih studija Zapadna Srbija, Aleksandra Milutinović, dr Ljubica Diković, Milkica Gačić, užice, valjevo\nAtmosfera sa snimanja novogodišnjeg programa


Kredibilitet EU na ispitu | Politika | DW | 22.11.2018\nKosovske vlasti dodatno su pojačale trgovinski rat sa Srbijom i Bosnom i Hercegovinom. U Beogradu povećanje taksi na 100 odsto vide pre svega kao autodestruktivan potez, ali i kao opasnost po bezbednost čitavog regiona.\nMere vlasti u Prištini usledile su samo dan nakon neuspeha Kosova da dobije članstvo u Interpolu, i kao takve se posmatraju i kao neka vrsta odmazde za taj diplomatski poraz.\nBeograd je čini se ovog puta dodatno zabrinut zbog nedostatka oštrijeg pritiska Vašingtona i Brisela na vlasti u Prištini, jer ne samo da se ništa nije učinilo da se ukinu nedavno uvedene takse od 10 odsto, već su one sada još i povećane na čitavih 100 odsto. Takođe je zanimljivo primetiti da se takav potez kosovskih vlasti vidi isključivo kao politički korak koji nema nikakve veze sa ekonomijom.\nPrimećuje se ipak da Srbija na Kosovo izvozi robu u vrednosti od 440 miliona evra, a Kosovo u Srbiju 21 milion evra. Ali taj disbalans u međusobnoj trgovini traje već godinama i Priština povećanjem taksi ništa ne može rešiti preko noći, a imaće posledice na cene i standard svih građana Kosova. Ako se i dalje zaustavimo na privrednom terenu, ekonomisti upozoravaju da je reč o carinama koje su presedan u istoriji ekonomije i da su one kršenje svake ekonomske logike.\nBez recipročnih mera\nSrpske vlasti su, osim susreta sa ambasadorima Rusije i Kine, kao i ambasadorima zemalja Kvinte i predstavnika Evropske unije, održale i hitnu sednicu Saveta za nacionalnu bezbednost. Ključna poruka je, čini se, da Srbija neće uvoditi nikakve recipročne mere, ali i da je veoma zabrinuta kako će se sve to odraziti na položaj Srba na Kosovu i bezbednost regiona.\nPredsednik Srbije Aleksandar Vučić je, nakon sednice tog Saveta, istakao da je ovo „praktično blokiranje trgovine između Srbije i Kosova“, i da „Priština želi proterivanje Srba i kapitulaciju Beograda“. Aleksandar Vučić je uputio i molbu kosovskim Albancima, pozivajući ih da povuku ovu odluku, jer je svima potreban mir.\nOsveta za Interpol\nSrpski državni vrh je na neki način odbacio spekulacije da je potez Prištine usledio kao odmazda zbog diplomatskog poraza Kosova u Interpolu, ali svejedno, teško je ignorisati tajming te odluke dan nakon događanja u Dubaiju.\nDirektor Instituta za evropske poslove Naim Leo Beširi primećuje da, dok je Srbija slavila diplomatski poraz Kosova, na Kosovu je bila potpuno suprotna situacija: „Vlasti na Kosovu, koje su očigledno vrlo populističke, želele su da skrenu pažnju sa onoga što se vidi kao debakl njihovog Ministarstva spoljnih poslova povodom članstva u Interpolu. I onda su vlasti na Kosovu očito imale ideju da pokažu građanima kako one jednostavno to mogu da vrate Srbiji tako što će povećati takse za 100 odsto“, ocenjuje Beširi.\nPrva reakcija EU\nZvanični Beograd smatra da je to velika provokacija Prištine i da je sada red na Evropsku uniju da dokaže svoj kredibilitet. Početna reakcija EU već je usledila, jer je Visoka predstavnica EU Federika Mogerini od Prištine zatražila da odmah ukine tu odluku.\nMeđutim, skepsa Beograda je ostala, i u tom smislu se ističe da najverovatnije neće biti nikakvog uspeha u pritisku na Prištinu dok aktivniji pritisak ne stigne od SAD.\nAmerička ambasada u Beogradu je, inače, izrazila zabrinutost zbog te mere i navela da to ugrožava izglede za dugoročnu stabilnost regiona. Apeli EU nakon uvođenja carina od 10 odsto nisu urodili plodom i sada je EU zaista na velikom ispitu.\nNa nemoć EU, koja u većini slučajeva poziva na uzdržanost obe strane, upozorio je i ministar trgovine Rasim Ljajić koji kaže „kako EU ne vrši pritisak na koga mora, nego na koga može“.\nNaim Leo Beširi napominje da ovim merama Priština krši najmanje dva međunarodna ugovora. „Pored ugovora o CEFTA, krše i Ugovor o stabilizaciji i pridruživanju sa EU. Istovremeno na taj način automatski ugrožavaju dijalog Beograda i Prištine, a tom nepromišljenom odlukom će dovesti i do povećanja cena pojedinih proizvoda, što će pogoditi sve građane Kosova“, kaže Beširi.\nPritisak na Zapad i Srbiju\nPovećanje taksi može se tumačiti i kao pritisak na Zapad i Srbiju kako bi se pokazalo da će se takve stvari dešavati sve dok Kosovo ne ostvari neke svoje političke ciljeve. Ako se posmatraju kratkoročni ciljevi Prištine, oni se pre svega vezuju za želju albanske strane da dobije viznu liberalizaciju sa EU. A ako posmatramo nešto širu sliku, ona je povezana sa željom Prištine da što pre zaokruži svoju nezavisnost, što je projekat koji je u poslednje vreme zapao u ćorskokak.\nPostoje i neki dramatičniji tonovi koji se čuju u Beogradu, koji najnovije poteze Prištine vide kao objavu rata i da iza svega stoji želja da se na ovaj način izvrši dodatni pritisak na kosovske Srbe. Pojedini analitičari upozoravaju da je kosovska politička scena praktično u haosu i da je njihova nemoć i frustracija na svetskoj političkoj sceni sada pretočena u pretnju po čitav region.\nMeđutim, Naim Leo Beširi je ipak optimista, i smatra da bez obzira na deklarativnu rešenost Prištine da ostane pri ovoj meri, takva odluka ne može dugo opstati. „Mislim da tu govorimo pre o satima i danima nego o nedeljama i mesecima. Ta odluka pre svega šteti Prištini, iako će naravno pogoditi i privredu Srbije. Kršenje Sporazuma o stabilizaciji i pridruživanju sa EU automatski znači da Kosovo ni pod razno ne može dobiti viznu liberalizaciju u nekom skorijem periodu, što građanima Kosova trenutno najviše znači. Ne postoji, dakle, nijedan razlog da bi ovo moglo da potraje“, ocenjuje direktor Instituta za evropske poslove.\nKljučne reči Kosovo, Srbija, carine, BiH, EU\nTrajni link https://p.dw.com/p/38hBQ


Izložba o Bojsu i Mangelosu od danas u Gete institutu\nTanjug 26. avgusta 2021. 07:26\nBEOGRAD – U Galeriji Gete instituta danas će biti otvorena izložba „Ko neće da misli, leti napolje! – Jozef Bojs i Mangelos – 100 godina i umetnost danas“.\nIzložba se organizuje povodom 100.godišnjice rođenja Jozefa Bojsa, jednog od najznačajnijih umetnika svetske umetničke scene posle Drugog svetskog rata, i Dimitrija Bašičevića Mangelosa, jednog od najznačajnijih umetnika regiona i rodonačelnika konceptualne umetničke prakse kod nas.\nNa otvaranju će se publici obratiti Tomas Šib, ambasador Nemačke u Srbiji, Frank Bauman, direktor Goethe-Instituta u Beogradu i dr Ivana Bašičević Antić, jedna od dvoje kustosa izložbe.\nU Gete institutu u Beogradu, sutra će biti prikazan film „Bojs“, nakon čega će dr Ivana Bašičević Antić i dr Selman Trtovac voditi razgovor Karlom Hajncom Rumenim, kolekcionarem koji za ovu izložbu pozajmljuje Bojsova dela.\nU četvrtak 16. septembra u galeriji NGVU biće emitovan film „Bojs“ i održan razgovor kustosa izložbe, dr Ivane Bašičević Antić i dr Selmana Trtovca, o Mangelosu i umetnosti danas u odnosu na Bojsa.


Vlada Federacije BiH je izmijenila Odluku o proglašenju prestanka stanja nesreće uzrokovano pojavom koronavirusa (COVID - 19) na području Federacije BiH.\nPodsjetimo, Vlada Federacije BiH je na prošloj 250. sjednici zadužila Federalnu upravu civilne zaštite da joj u roku od sedam dana dostavi prijedlog izmjene Odluke o proglašenju prestanka stanja nesreće uzrokovano pojavom koronavirusa (COVID- 19) na području FBiH.\n- Odluka o izmjeni Odluke o proglašenju prestanka stanja nesreće uzrokovano pojavom koronavirusa (COVID-19) na području Federacije BiH\n1. Naredbe i preporuke Kriznog štaba Federalnog ministarstva zdravstva od 14.01.2021. godine\n2. Naredbe i preporuke Kriznog štaba Federalnog ministarstva zdravstva od 28.01.2021. godine\n3. Naredbe i preporuke Kriznog štaba Federalnog ministarstva zdravstva od 11.02.2021. godine\n4. Naredbe i preporuke Kriznog štaba Federalnog ministarstva zdravstva od 25.02.2021. godine\n5. Naredbe i preporuke Kriznog štaba Federalnog ministarstva zdravstva od 11.03.2021. godine\n6. Naredbe i preporuke Kriznog štaba Federalnog ministarstva zdravstva od 23.03.2021. godine\n7. Naredbe i preporuke Kriznog štaba Federalnog ministarstva zdravstva od 08.04.2021. godine\n8. Naredbe i preporuke Kriznog štaba Federalnog ministarstva zdravstva od 15.04.2021. godine\n9. Naredbe i preporuke Kriznog štaba Federalnog ministarstva zdravstva od 22.04.2021. godine\n10. Naredbe i preporuke Kriznog štaba Federalnog ministarstva zdravstva od 29.04.2021. godine\n11. Naredbe i preporuke Kriznog štaba Federalnog ministarstva zdravstva od 06.05.2021. godine\n12. Naredbe i preporuke Kriznog štaba Federalnog ministarstva zdravstva od 20.05.2021. godine\n13. Naredbe i preporuke Kriznog štaba Federalnog ministarstva zdravstva od 03.06.2021. godine\n14. Naredbe i preporuke Kriznog štaba Federalnog ministarstva zdravstva od 16.06.2021. godine\n15. Naredbe i preporuke Kriznog štaba Federalnog ministarstva zdravstva od 01.07.2021. godine\n16. Naredbe i preporuke Kriznog štaba Federalnog ministarstva zdravstva od 15.07.2021. godine\n17. Naredbe i preporuke Kriznog štaba Federalnog ministarstva zdravstva od 27.07.2021. godine\n18. Naredbe i preporuke Kriznog štaba Federalnog ministarstva zdravstva od 11.08.2021. godine\n19. Naredbe i preporuke Kriznog štaba Federalnog ministarstva zdravstva od 26.8.2021. godine\n20. Naredbe i preporuke Kriznog štaba Federalnog ministarstva zdravstva od 09.09.2021. godine\n21. Naredbe i preporuke Kriznog stožera Federalnog ministarstva zdravstva od 23.09.2021. godine\n22. Naredbe i preporuke Kriznog stožera Federalnog ministarstva zdravstva od 07.10.2021. godine


Srbija 2030: Mediji i demokratija - Konferencije - BIG\nPočetna Konferencije Srbija 2030: Mediji i demokratija\nSrbija 2030: Mediji i demokratija\n07.04.2021. 11:00 Online\nSrbija ima adekvatan pravni okvir koji uređuju medijsku sferu, ali se on ne primenuje što stvara sve više problema za novinare. Broj registrovanih napada na njih je u porastu, a najveća odgovornost za to leži na političarima, koji negativne kampanje protiv medija ne samo da ne osuđuju, već i učestvuju u njima, rečeno je na kruglom stolu "Srbija 2030: Mediji i demokratija" koji su organizovali Nova ekonomija i Vreme, uz podršku Ambasade Švedske u Beogradu.\nAmbasador Švedske Jan Lundin je naveo da je niz sastanaka "Democracy Talks" pokrenut o temama koje su svima značajne zbog budućnosti demokratije u Srbiji, kao i da pandemija ne sme da spreči otvaranje dijaloga o temi slobode medija.\n"Demokratija kakvu poznajemo u Evropi je civilizacijsko dostgnuće, koji mnogi različito shvataju, pa se temelji demokratije moraju braniti i u državama kao što su Švedska i Srbija", naveo je Lundin.\nOn je naveo i da manju zabrinutost izaziva sistem institucija u Srbiji, koje su i u evropskom rangu adekvatne, već to što one obično ne daju rezultate za koje su originalno osmišljene.\nProblem predstavlja i ekonomska održivost medija, koja je ugrožena tržištom digitalnog oglašavanja, netransparentnošću vlasništva nad medijima u Srbiji, ali i ponašanjem političkih aktera prema novinarima.\n"Istraživački novinari imaju veliku odgovornost za to što pišu, ali političari imaju još veću odgovornost za ono što izgovaraju", zaključio je ambasador.\nDirektor agencije FoNet Zoran Sekulić je naveo da je u proteklih desetak godina usavršen sistem direktnih i posrednih političkih i ekonomskih uticaja na medije, koji se kreću "od direktne agresije do uticaja bez otiska prstiju".\n"Mediji postaju sredstvo, ne akter na javnom polju, služe kao batina za obračun (sa neistomišljenicima) ili sredstvo za promociju političkih interesa. Problem je što mediji na to uglavnom pristaju, a oni koji to ne čine su u nekoj vrsti rezervata, gde se brinu prvo za preživaljavanje, pa tek onda o javnom interesu, uz ograničen prostor da stignu do najšire publike... Nije pitanje šta će mediji da rade do 2030. godine, nego sutra", smatra Sekulić.\nDirektor Color Press Group Robert Čoban je ocenio da je trenutna situacija na medijskom tržištu karakteristična po tome što mediji "nikada nisu bili više zavisni od netržišnih izvora prihoda".\nOno što će obeležiti period do 2030. godine, prema njegovim rečima, je sve veća zavisnost medija od političkih i drugih uticaja.\n"Do pre svega pet ili deset godina lokalni mediji i dnevna štampa su uspešno živeli od svoje delatnosti, a sad veći procenat (prihoda ostvaruju) iz raznih državnih izvora, ne od komercijalnih pokrovitelja. To nas je dovelo u situaciju da izvore finansiranja ili vlasnike (medija) možete naslućivati kroz naslovne strane, koje su rezultat nečijeg uticaja", naveo je Čoban.\nIgor Božić, izvršni producent N1, kazao je da nije problematično što postoje mediji koji su naklonjeni vlastima, već medija koji direktno rade za vlast, koji često targetiraju političke protivnike i druge medije.\n"Nikad do sada nismo imali tu situaciju. Imamo situaciju da tabloidi, čak i (novine) koje se ranije nisu mogle nazvati tabloidima, služe za obračune. Imamo i pojavu lažnih sajtova, poput slučaja s Južnim vestima, što je takođe nezabeleženo", izjavio je Božić.\nGlavna i odgovorna urednica Južnih vesti Gordana Bjeletić kaže da je situaciju u kojoj je drugi medij "prekopirao" naziv i izgled njihovog portala, na kom se objavljuju tekstovi s napadom na same Južne vesti, dovelo novinare tog medija u "noćnu moru, da pričaju o tome šta se njima dešava", a ne o pričama od javnog interesa.\n"(Taj portal) je poruka i drugim ljudima,ljudi koji su sada zastrašeni", ocenila je Bjeletić.\nKao problem lokalnih medija ona je navela i to što im se dugoročno zatvaraju svi zvanični izvori informacija.\nVesna Radojević iz KRIK-a kaže da je situacija u kojoj se taj istraživački medij našao, kada su ih tabloidi povezali s kriminalnim grupama u čijim sukobima je stradalo barem 50 ljudi, naročito opasna, s obzirom da je u mreži čija je KRIK članica bilo novinara koji su ubijani zbog svog rada.\nOna je navela i da je zadovoljna ponašanjem novinarskih udruženja, koja su nakon izostanka reakcije Radne grupe za bezbednost i zaštitu novinara, u velikom broju napustili dalju saradnju s predstavnicima države.\n"Moramo da budemo jako glasni kada se nađemo pod napadom. Ista situacija koja se dešava Južnim vestima se prethodno desila i u Čačku i u Valjevu, a ti ljudi su nastavili da na račun nečijeg kredibiliteta zarađuju ili štete (drugima), samo što je to tada ostalo nepoznanica širem delu javnosti", kaže Radojević.\nPredsednik NUNS-a Željko Bodrožić dodaje i da se medijska scena u Srbiji može uporediti s "kuvanjem žabe", da se prvo radilo na obesmišljavanju političkog života, a da se sada radi na "kriminalizaciji novinara".\n"Ta druga faza je dobrano odmakla, vidimo i po tome kako je vlast denuncirala KRIK i predstavila ih kao klasične kriminalce... Mi imamo zakone i podzakonske akte koji su dobri, u praksi se primenjuju (protiv) slobodnih medija, a faktički svi napori ostaju mrtvo slovo na papiru", rekao je Bodrožić.\nPredsednik Udruženja novinara Srbije (UNS) Vladimir Radomirović je naveo da je ta organizacija ostala deo te Radne grupe, da su tražili da se diskutuje o napadima na KRIK, ali da su odlučili da nastave s radom unutar tela pre svega zbog 17 novinara koji su ubijeni na Kosovu i Metohiji, 16 zaposlenih na RTS-u stradalih u bombardovanju 1999. godine i serije napada na lokalne medije "koji uglavnom ostaju neprimećeni" u Beogradu.\n"Nema nama bezbednosti novinara ako ta ubistva ne rešimo...Predstanici vlasti moraju da znaju šta se dešava i moramo da ostvarimo direktnu kominikaciju s njima. Mi smo tražili da se razgovara o napadu na KRIK, žao mi je što do toga nije došlo", rekao je on.\nFilip Švarm, glavni i odgovorni urednik Vremena, kazao je da je "užasno zabrinut zbog onog što čeka profesionalno novinarstvo".\n"Stasavaju generacije koje nisu videle normalnu političku debatu na TV, koje nisu videle vest koja ne počinje "predsednik Srbije jutros je...".\nOvo je treći okrugli sto u okviru društvenog dijaloga „Srbija 2030 – koji je naš put" o temama koje su strateški važne za dalji pravac razvoja srpskog društva.


Zablistao je u dramatičnom trijumfu na startu kvalifikacija, pa otkrio kakav je novi selektor i šta traži od "orlova".\nAleksandar Mitrović je sa dva pogotka, uz trostrukog asistenta, Dušana Tadića, bio najzaslužniji za pobedu protiv Republike Irske od 3:2, u kojoj je i sam ušao u istoriju kao naš najbolji strelac svih vremena.\nUpitan da li misli da mu je prvi gol protiv Iraca najlepši u karijeri, a matirao je golmana lobom sa oko 25 metara - zamislio se...\n"Mislim da jeste. Za promenu da dam i jedan izvan šesnaesterca! (smeh). Video sam da je golman krenuo pa stao, a ja sam se dobro kretao i probao... Nekada moraš da rizikuješ! I, iskreno, drago mi je da se isplatilo", rekao je Mitrović za "Sport klub".\nA o samom meču kaže:\n"Ovo je jedna jako bitna pobeda, a i dobro smo odigrali. Dva dana smo se samo uigravali pa se na početku meča video strah, taj pritisak, mali... Ali, kako je meč odmicao, bili smo sve bolji. Treba još tu da se popravjlaju stvari, ali smo, kažem, tek pre dva dana započeli nešto novo. Sigurno je da nam treba malo više vremena... No, ono što je veoma važno, to je da smo posle prilično dugog 'čekanja' konačno pobedom 'otvorili' kvalifikacije, a to je jako bitan vetar u leđa pred meč sa Portugalcima. Iskreno se nadam da ćemo ovako i nastaviti", istakao je naš golgeter.\nAleksandar Mitrović po završetku utakmice Srbija - Republika Irska\nNovi selektor je ostavio snažan utisak na napadača Fulama i reprezentacije Srbije.\n"Piksi? On je veoma harizmatičan čovek! Imali smo nekoliko sastanaka sa njim, a on je uspeo da nam nametne taj njegov stil - da budemo ekipa koja diktira tempo meča, ekipa koja se pita šta se dešava na terenu - bez obzira na to ko nam je protivnik", zaključio je Aleksandar Mitrović.\nNarednu utakmicu naša nacionalna selekcija igra već u subotu, kada u Beogradu gostuje prvak Evrope, Portugal.


RTS :: Beogradski maraton u znaku borbe protiv raka\nRak je izlečiv Beogradski maraton u znaku borbe protiv raka\nsreda, 21. mar 2018, 15:37 -> 13:20\nOvogodišnji Beogradski maraton, koji će biti održan 21. aprila, pridružuje se kampanji RTS-a "Rak je izlečiv", kako bi se podigla svest o značaju preventivnih pregleda, saopštili su organizatori Maratona na konferenciji za novinare. U narednim nedeljama biće objavljeno više detalja o trasi 31. Beogradskog maratona na kojoj neće biti velikih promena u odnosu na prošlogodišnju trku.\nU okviru Nacionalne kampanje RTS-a, poslaće se zajednička poruka: U borbi za zdravlje a protiv raka moraju svi da se aktiviraju, jer otkriven na vreme - rak je izlečiv.\nDirektor Beogradskog maratona Dejan Nikolić rekao je da ta manifestacija ove godine ima "zdravstveni" karakter i da se ovogodišnjim sloganom "Aktiviraj se" na prvom mestu šalje poruka da se, kaže, treba aktivirati u borbi protiv raka.\n"Pokret trčanja postaje sve masovniji u svetu, ali i u Beogradu je sve više onih koji trče, posebno devojaka i žena. Pojedini narodi, poput Japanaca, uspevaju da trčanje promovišu kao zdrav način života, a više od 12 miliona Japanaca svakodnevno trči", rekao je Nikolić na konferenciji u Starom dvoru.\nNikolić je najavio da će povodom održavanja Beogradskog maratona biti održana i stručna tribina "Potrči u susret sopstvenom zdravlju" sa ciljem da se ukaže na značaj fizičke aktivnosti u očuvanju zdravlja.\nNikolić je naveo da se ove godine očekuje oko 8.000 takmičara u maratonu i polumaratonu, oko 20.000 učesnika u "Trci zadovoljstva" i oko 16.000 mališana u Dečjem maratonu.\nDodao je da će svi učesnici 31. Beogradskog maratona nositi tračicu koja simbolizuje kampanju "Rak je izlečiv", koju je pokrenuo RTS, uz podršku Ministarstva zdravlja.\nDržavni sekretar u Ministarstvu zdravlja Meho Mahmutović kaže da je preduzeće "Beogradski maraton" dalo novi impuls akciji u borbi protiv raka promovišući bavljenje sportom, kao i da je Grad Beograd primer dobre prakse kako se zajedno mogu raditi dobre i kvalitetne stvari.\n"Svi zajedno želimo da skrenemo pažnju građanima da moraju da se javljaju na preventivne preglede i na zabrinjavajuće podatke da 35.000 ljudi godišnje umre od onkoloških bolesti", ukazao je Mahmutović.\nZamenik gradonačelnika Beograda Andreja Mladenović izrazio je nadu da će tradicionalna sportska manifestacija u prestonici na najbolji način doprineti akciji "Rak je izlečiv".\nMladenović je rekao da su u sklopu priprema za 31. Beogradski maraton predstavnici Grada tokom prošle godine posetili maratonske sajmove u Njujorku, Čikagu, Atini, Ljubljani i Kini.\n"Zajedno sa preduzećem 'Beogradski maraton' trudili smo se da se predstavimo na sajmovima koji se održavaju uz maratone u ovim velikim gradovima", naveo je Mladenović.\nKako je najavio, u narednim nedeljama biće objavljeno više detalja o trasi 31. Beogradskog maratona napominjući da neće biti velikih promena u odnosu na prošlogodišnju trku.\nI posle maratona RTS nastavlja trku protiv raka. Posle besplatnog mamografskog pregleda u Beogradu, gde je za samo 12 dana pregledano 500 žena, naša kuća organizuje besplatne preglede, predavanja i tribine u još 10 gradova Srbije.


Karakteristike dobrih bendova za svadbe - PBS\nZabavi i dobroj atmosferi na jednom svadbenom veselju ponajviše doprinosi muzika. Nekada je za nju (kod nas vrlo retko) zadužen jedan čovek koji preko uređaja pušta mnogobrojne i raznovrsne muzičke numere. U našoj zemlji di džejevi još uvek nisu ni blizu popularni kao što su raznovrsni bendovi za svadbe. Za mladu i mladoženju potraga za dobrim bendom često nije jednostavan posao. Zbog toga u nastavku teksta otkrivamo karakteristike koje krase jedan ozbiljan, profesionalan, kvalitetan bend za svadbe.\nRepertoar kvalitetnog benda za svadbe odlikuju relativna prilagodljivost i bogatstvo muzičkim žanrovima\nPrva karakteristika kvalitetnog benda za svadbe jeste prilagodljivost njegovog repertoara i bogatstvo repertoara numerama koje pripadaju raznovrsnim muzičkim žanrovima. Za razliku od ovakvih bendova za svadbe, oni lošiji i manje profesionalni, imaju vrlo uzak repertoar koji najčešće čine numere istog ili sličnog žanra. Takvi bendovi samim tim što im je muzičko znanje ograničeno teško prilagođavaju svoj repertoar željama i zahtevima mlade, mladoženje ili njihovih gostiju.\nDobri bendovi za svadbe imaju obimne repertoare ispunjene pesmama raznoraznih žanrova kako bi mogli da zabave sve goste i zadovolje njihove muzičke želje. Takvim ozbiljnim bendovima, čak i ukoliko neku pesmu ne znaju zasvirati, kada ih se to unapred zamoli nije teško naučiti i navežbati je.\nSvakako da nijedan bend neće pristati da u potpunosti izmeni svoj repertoar, stoga ni mladenci ne bi smeli preterivati sa svojim molbama i zahtevima. Ukoliko im repertoar benda ne odgovara, jednostavno neka potraže bend čiji repertoar bolje odgovara njihovim muzičkim preferencijama.\nDobri bendovi za svadbe rezervisani su i po nekoliko meseci unapred\nMlada i mladoženja prilikom organizacije svog svadbenog veselja često greše dugo čekajući da pronađu i rezervišu bend koji će zabavljati njihove goste. Oni prednost daju rezervaciji svadbenog prostora, pravljenju pozivnica, kupovini venčanica i odela i drugim stvarima. Kada na red dođe potraga za muzičarima suoče se sa velikim problemom. Naime, bend koji su želeli rezervisati već je bukiran na dan njihovog venčanja. Zatim se bace u potragu za drugim bendovima, ali je prava sreća ukoliko pronađu dobar bend slobodan u tom terminu, jer su svi kvalitetni bendovi za svadbe bukirani nedeljama, a nekad i mesecima unapred. Ukoliko mladenci žele kvalitetnu muziku na svom svadbenom veselju, savetuje im se da što pre krenu u potragu i rezervaciju benda za svadbe.\nOzbiljni muzičari insistiraju na svojoj ceni\nKao što smo već napomenuli kvalitetni bendovi za svadbe ne moraju da brinu hoće li u nekom narednom vremenskom periodu od nekoliko nedelja, a ponekad i meseci imati nastupe. Samim tim su i finansijski vrlo obezeđeni, te su u mogućnosti da vrednuju sopstveni trud i rad tako što će gotovo uvek insistirati na svojoj ceni. Može se dogoditi da pojedinim „mušterijama“ iz nekog razloga daju popust i malo odstupe od svoje standardne cene, ali je to vrlo retko.\nPrecizno i detaljno dogovaranje o rezervaciji\nOziljni muzičari su vrlo organizovani profesionalci koji se o nastupima dogovaraju precizno i detaljno. Oni saslušaju zahteve druge strane, razmotre ih, odgovore na njih, ali i iznose sopstvene zahteve. Sa njima se dogovori njihovo radno vreme, trajanje i broj pauza koji ih sleduje, cena, repertoar i drugo.\n← Kako unajmiti dobar bend za svadbe?\nSve što treba da znate o angažovanju benda za svadbe →


Bajden bira specijalnog izaslanika za Severni tok2?\nTanjug 8. aprila 2021. 13:57\nVAŠINGTON/MOSKVA – U Beloj kući se razgovara o imenovanju specijalnog izaslanika koji će voditi pregovore o zaustavljanju izgradnje gasovoda Severni tok 2 koji je gotovo završen, piše portal Politiko, pozivajući se na izjave sadašnji i bivših američkih zvaničnika bez navođenja njihovih imena.\nKremlj je, reagujući na ovu informaciju, ocenio danas da to govori o mešanju SAD-a u poslove drugih zemalja, prenela je agencija Tas s.\nZvaničnici SAD-a su, prema pisanju portala Politiko, rekli da je savetnik za nacionalnu bezbednost DŽejk Salivan prošlog meseca neformalno ponudio funkciju specijalnog izaslanika za Severni tok 2 Amosu Hokstinu, koji je bio specijalni izaslanik i koordinator za međunarodne energetske poslove pod predsednikom Barakom Obamom i blizak saradnik tadašnjeg potpredsednika DŽoa Bajdena.\nHokstin, koji je krajem prošle godine dao ostavku u Nadzornom odboru ukrajinske energetske kompanije Naftogaz, još uvek nije prihvatio Salivanovu ponudu, a odbio je i komentar, dodaje Politiko.\nPortparol Kremlja Dmitrij Peskov rekao je danas novinarima da namera Vašingtona da imenuje specijalnog predstavnika za projekat Severni tok 2 rečito govori o mešanju SAD-a u poslove drugih zemalja.\n„Naravno, imenovanje specijalnog izaslanika za projekat koji nema nikakve veze sa Sjedinjenim Državama, i koji se čak nalazi na drugom kontinentu, svakako vrlo rečito govori o onome što se naziva mešanjem u unutrašnje stvari, u ekonomske interese drugih zemalja“, izjavio je Peskov, izvestila je agencija Tas s.


Predstava Pošto Gvožđe – Lepe Vesti\nObjavio urednik Dana Mar 1, 2022\nPredstava „POŠTO GVOŽĐE”\nPo motivima drame „Pošto gvožđe” i pesmama „Mušterija”, „Šta vredi dobrota” i „Iz nemačkog ratnog bukvara”, Bertolda Brehta. Repriza ispit treće godine pozorišne režije Rastislava Ćopića, u klasi profesora Egona Savina i docenta Filipa Grinvalda. Izvedeno u maju 2018. na sceni Mata Milošević, FDU.\n„Brehtov skoro zaboravljeni i retko inscenirani poučni komad „Pošto gvožđe“ parabola je o jačanju i širenju fašizma u Evropi neposredno pred Drugi svetski rat, prikazana kroz prizmu malog zanatsko-trgovačkog komšiluka koji je konkretna alegorija na odnose između evropskih država 1938. i 1939. godine.\nU našoj predstavi, bavili smo se univerzalnim društvenim i individualnim mehanizmima širenja zla: kako iz mraka jednog krčećeg želuca dođe do porobljavanja čitavog društva? Zašto mali čovek sa svim svojim arhetipskim osobinama, svojim delanjem, odnosno odsustvom delanja, omogući da fašizam preovlada?\nStavljena u formu mračnog kabarea, ova predstava vam nudi uzbudljivu, duhovitu, ekspresionističku, jezivu igru punu grotesknih i prepoznatljivih tipova koji će vas nasmejati ali i učiniti da se zapitate šta se desi ako zabijemo glavu u pesak pred nadolazećim zlom.“


Back TURIZAM TURISTIČKE ORGANIZACIJE Turističke organizacije Novog Sada i Sremskih Karlovaca zajedno do novih gostiju\nsreda, 30 mart 2022 16:58\nNa 43. Međunarodnom sajmu turizma u Beogradu na štandu Turističke organizacije grada Novog Sada (TONS), gde se predstavila i Turistička organizacija opštine Sremski Karlovci (TOOSK), održano je mnogo unapred ugovorenih sastanaka sa predstavnicima medija, turističke privrede iz zemlje i regiona, kao i konferencija za novinare. Tom prilikom su predstavljene nove kampanje, projekti i buduće aktivnosti ove dve turističke organizacije koje su nedavno potpisale i protokol o saradnji, a uveliko rade na pripremi brojnih promotivnih aktivnosti tokom ove godine. Takon konferencije održana degustacija vina sa područja Novog Sada i Sremskih Karlovaca.\nNovi Sad u godini Evropske prestonice kulture\nDirektor TONS-a Branislav Knežević, osvrnuo se na ovogodišnje novine u radu.\n- Novi Sad je svečanom ceremonijom otvaranja, 14. januara ušao u godinu Evropske prestonice kulture. Godina kulture je za nas u Novom Sadu, ali i za celu našu zemlju izuzetno važna. Očekivanja su velika jer želimo da ova godina bude ne samo godina oporavka već i velikog rasta dolazaka i noćenja turista. U tom smislu smo puno toga već uradili kako bi turistima pružili bogat sadržaj u Novom Sadu - najpre je naveo gospodin Knežević.\nPosebno je istakao raznovrstan program i dešavanja u godini Evropske prestonice kulture, te je naveo da će se tokom ove godine Novi Sad predstaviti publici sa više od 1500 kulturnih događaja i sa oko 4000 umetnika u osam programskih lukova. Već su realizovani programski lukovi „Doček” i „Seobe“, a ispred je početak programskog luka „Budućnost Evrope“, koji se bavi temama poput obrazovanja i mladih.\n- Iako je na izmaku tek prvi kvartal godine kulture u Novom Sadu, TONS se može pohvaliti otvaranjem čak dva nova moderna Turistička info centra, na najprometnijim lokacijama u Novom Sadu. Najpre je otvoren Info centar na našem centralnom trgu, Trgu slobode, koji pored informativnog dela za turiste, ima veliki broj publikacija, interaktivni kutak za naše posetioce, kao i salu sa konferencije i izložbe. Drugi Info centar, nalazi se na železničkoj stanici i spremno dočekuje turiste koji nam stižu, ne samo novim brzim vozom, već i autobusom - istakao je Branislav Knežević, i podsetio da je razvijen i novi brend i novi vizuelni identitet TONS-a zasnovan na utiscima i emocijama posetilaca i turista.\nBrojne nove publikacije spremljene za godinu kulture u Novom Sadu, prevedene su na više jezika i već su omiljeni dar Novosađana za njihove goste koje dočekuju ove godine, a reakcije turista su i više nego pozitivne, jer se svi slažu u jednom - da su besplatno dobili nov i ažuriran vodič sa brojnim predlozima zbog kojih će se sigurno ponovo vratiti u Novi Sad u skorije vreme. Među pomenutim vodičima je „Kulturno-turistički vodič“, urađen u tvrdom povezu, kao i projekat i publikacija „52 vikenda u Novom Sadu“, koja u ovom trenutku pruža turistima 64 predloga kako da provedu vikend u gradu. Uveliko se radi i na pripremi novih predloga.\n- U toku je i priprema publikacije o novosadskoj vinskoj ruti, kao nastavak projekta koji smo realizovali prošle godine. Ovaj projekat je obuhvatio 6 vinski pravaca sa oko 60 vinarija sa turističkim atrakcijama na ovim vinskim rutama - dodao je Branislav Knežević.\nTO Novog Sada posebno je ponosna na svoje brojne promotivne kampanje kojima želi da domaćoj, regionalnoj, ali i široj evropskoj javnosti predstavi sve aktuelnosti u turističkoj ponudi ovogodišnje prestonice kulture.\nPored kampanja na društvenim mrežama, promocije putem domaćih i regionalnih kampanja, nastupa na domaćim i regionalnim kampanjama, TONS planira da sa novosadskim predstavnicima turističke privrede priredi promociju u regionu i na tome se već uveliko radi kada je reč o promociji u Banjaluci. Široj evropskoj javnosti, Novi Sad će ove godine biti predstavljen putem kampanje na prestižnom svetskom pretraživaču „Trip Advisor“, i ova kampanja obuhvatiće ključne mesece, od aprila do juna, tokom kojih će akcenat biti na veoma važna emitivna tržišta: Turske, Austrije i Nemačke. Od početka godine već su ugošćeni i predstavnici vodećih medijskih kuća Nemačke i Austrije, te je i na ovaj način grad prisutan u medijima poput nemačkog visokotiražnog „Die Welt“-a, i austrijskog „Salzburger Nachrichten”.\nNovine u turističkoj ponudi Sremskih Karlovaca\nDirektorka Turističke organizacije opštine Sremski Karlovci, Jasmina Beljan Iskrin, stavila je akcenat na novine u turističkoj ponudi Sremskih Karlovaca:\n- Pre svega, zadovoljstvo mi je da istaknem da je Turistička organizacija u saradnji sa partnerima od ove sezone uvela objedinjenu ulaznicu. Objedinjena ulaznica podrazumeva vođenu turu uz ulaske u Karlovačku gimnaziju, Sabornu crkvu, Patrijaršijski dvor i Karlovačku Bogosloviju. Cene ulaznica za organizovane grupe su 350 dinara za decu i 500 za odrasle posetioce.\nTO Sremski Karlovci uvela je novi festival u kalendar događaja „Karlovački letnji festival“, tako da nas u toku jula i avgusta očekuje niz umetničkih događaja na različitim lokacijama u Sremskim Karlovcima - muzičkih, likovnih, grafičkih, pesničkih i drugih stvaralačkih sadržaja. Pre toga, u maju i junu očekuje nas izložba „Iz ženskog ugla“ posvećena ženama koje su stvarale na ovim prostorima, a u sklopu luka „Heroine“ Evropske prestonice kulture .\nTuristička organizacija Sremski Karlovci je na pragu otvaranja novog Informativnog centra. Naime, u novoizgrađenom objektu uz magistralni put, na samom ulasku u centar mesta, TOOSK će predstaviti integrisanu ponudu Sremskih Karlovaca i okoline na interaktivan i inovativan način.\nTOOSK je krajem predhodne i početkom ove godine objavila dve nove brošure „Vinski put Fruške gore“ i „Turistički vodič Sremski Karlovci“, a u izradi su tematske rute koje će naročito individualnim turistima, a onda i svim drugim posetiocima, odnosno grupama, pružiti nove ideje i mogućnosti u poseti ove turističke destinacije. Planiraju se zajednički programi i tematizovane rute na celoj destinaciji Novi Sad, Sremski Karlovci i Fruška gora.\nTakođe, naglašeno je da će promotivne aktivnosti i kampanje u narednom periodu TO Sremski Karlovci raditi, kako pojedinačno, tako i objedinjeno sa Turističkom organizacijom Novog Sada u cilju unapređenja vidljivosti turističke ponude.


Volonteri italijanske zajednice u Kreativno edukativnom centru u Beogradu | Alternativa.rs\tVolonteri italijanske zajednice u Kreativno edukativnom centru u Beogradu - Alternativa.rs\nVolonteri italijanske zajednice u Kreativno edukativnom centru u Beogradu\nMaj 19, 2015. No Comments\tDogađaji\nU petak 29. maja od 14 sati.\nU prostorijama Kreativno edukativnog centra (KEC) u Beogradu, Kraljevića Marka 4.\nVolonteri italijanske zajednice u Beogradu održali su prezentaciju o Italiji.\nOva prezentacija je deo promotivnih aktivnosti u okviru projekta “Socijalne usluge u zajednici i zapošljavanje za osobe sa intelektualnim i mentalnim teškoćama” koje podržava Delegacija Evropkse Unije u Srbiji, a realizuje ga Kreativno edukativni centar (KEC). Događaju su prisustvovali članovi Internacionalnog kluba žena, poslovni partneri, korisnici, roditelji i stručnjaci iz KEC-a.\nKorisnici Kreativno edukativnog centra (KEC) često imaju mogućnost da putem prezentacija upoznaju razne zemlje širom sveta: Indonezija, Danska, Japan, Indija, Norveška, Nemačka i dr. Prezentacije osmišljavaju građani stranih zemalja koji žive i rade u ambasadama raznih zemalja u Beogradu. Oni predstavljaju zemlje iz kojih dolaze, na lako razumljiv način, pomoću kratkih filmova, fotografija, muzike, plesa, folklora i karakteristične hrane.\nZa korisnike KEC-a velika je radost upoznavanje dalekih zemalja, jer mnogi od njih nikada nisu imali priliku da putuju van Srbije. Nakon prezentacije, oni mogu da postavljaju pitanja o zemlji koju su kroz prezentaciju upoznali i tako da uče, na njima prihvatljiv i zanimljiv način. Na prezentaciji su uvek prisutni predstavnici drugih stranih zemalja, koji su na razne načine uključeni u rad Centra.\nMaj 16, 2020.


Sarajevo opstruira formiranje Savjeta | Analitika - Informativni Portal\nSarajevo opstruira formiranje Savjeta\nPredsjednik Predsjedništva BiH Milorad Dodik izjavio je da se formiranje Savjeta ministara BiH opstruiše iz Federacije BiH, gdje se odugovlači sa uspostavljanjem vlasti.\nObjavljeno: 24. 12. 2018 - 20:56\nOn je ocijenio da se u Sarajevu vodi politika "kreni da nigdje ne stigneš".\nKomentarišući izjavu hrvatskog člana Predsjedništva BiH Željka Komšića da je podrška Akcionom planu za članstvo (MAP) u NATO njegov uslov da podrži imenovanje mandatara za predsjedavajućeg Savjeta ministara BiH, Dodik je rekao da i on može postavljati neke uslove, ali da je pitanje gdje to vodi.\n"Republika Srpska je formirala svoje politike i spremni smo da konstituišemo organe na nivou BiH. Čak imamo i preporuke sa evropskog nivoa da se to učini što je prije moguće, a onda zapadnemo u nemogućnost koja se zove Sarajevo, u kojem se stalno nešto kalkuliše na sitno i nikada se ništa ne može napraviti na krupno", kazao je srpski član Predsjedništva BiH za banjalučki "Glas Srpske".\nDodik je rekao da je spreman da se još ove sedmice održi sjednica Predsjedništva BiH na kojoj bi Zoran Tegeltija (SNS) bio imenovan za predsjedavajućeg Savjeta ministara, podsjetivši da prema zakonu u roku od 15 dana od formiranja Predstavničkog doma parlamenta BiH Predsjedništvo treba da donese odluku o imenovanju predsjedavajućeg Savjeta ministara.\n"Taj zakon ne poštuju, ali se pozivaju na zakon kada je riječ o zastavi Republike Srpske", naveo je on.\nTagovi: Sarajevo Formiranje Savjeta Milorad Dodik


Lazar Džamić za BIZLife: "Content" i kako ga odbraniti - Bizlife.rs\nLazar Džamić za BIZLife: „Content“ i kako ga odbraniti\nU poslednje vreme sve više se govori o „Content Marketingu“, marketingu sadržaja čiji je cilj da „proda ideju“ proizvoda, za razliku od tradicionalnog koji teži prodaji samog proizvoda. Postavlja se pitanje koliko su brendovi i potrošači upoznati sa njegovim mogućnostima.\nJedan od vodećih svetskih digitalnih stratega Lazar Džamić ocenio je za BIZLife da su ljudi spremni da plate za „dobar sadržaj“, ali da je problem što brendovi nisu naviknuti i ne znaju još uvek kako da prave dobre sadržaje.\n„Mi i dalje kupujemo magazine, spremni smo da platimo dobre sadržaje. Problem je što brendovi nisu naviknuti i ne znaju kako da prave dobre sadržaje a ‘content’ je upravo ta paradigma koja pokušava da ih nauči kako to da rade“, istakao je Džamić.\n„Content“ se pojavio u moderno vreme kao jedna od stvari koja može da smanji posledice tradicionalnog oglašavanja koja je sada u padu što se tiče efikasnosti, tvrdi Džamić.\n„Ljudima više ne trebaju reklame, isključuju se iz njih a onda se postavlja pitanje šta umesto toga. ‘Content’ se pojavio kao najkredibilnije rešenje“, ocenio je on.\nKako je dodao, to znači mnogo stvari, pre svega slušati šta je to što potrošačima treba u određenim trenucima, ne još jedna reklama, već to što im u određenom kontekstu stvarno treba da reše neke svoje probleme.\nDžamić je istakao da se vodi „velika debata“ o tome šta „content“ radi masovnim medijima, kao i da tu postoje etički problemi.\n„Što je manja razlika između plaćenog i pravog novinarskog sadržaja to su potrošači sve više i više zbunjeni što na kraju dovodi do krize poverenja u same medije“, rekao je on.\nIstakao je da je to promena sa kojom se suočavaju svi u svetu, kao i da je potrebno obratiti pažnju na tu situaciju.\n„Postoji i mnogo situacija van masovnih medija gde brendovi u ‘contentu’ svojim potrošačima, u prostorima koje oni imaju, mogu da budu 100 puta više relevantniji i cenjeniji ali i plaćeniji kada bi razmišljali iz ugla šta je to što stvarno potrošačima treba a ne samo da im daju još jednu reklamu“, dodao je Džamić.\nDžamić je bio jedan od učesnika marketinške konferencije Content Experience koju je organizovala agencija Represent Communications.\nmarketing content sadržaj


Indija naručila 660 mln doza vakcina usled nestasice\nNJU DELHI – Indijska vlada naručila je 660 miliona doza vakcina koje će biti raspoložive u periodu od avgusta do decembra, što je njena najveća nabavka, javljaju danas lokalni mediji.\nSve se to odvija u trenutku kada državne vlasti i zdravstveni stručnjaci upozoravaju da, zbog nestašice vakcina, preti opasnost da se milioni ljudi zaraze ako se infekcije korona virusa ponovo intenziviraju, prenosi agencija Rojters.\nIndijska vlada je sada naručila još 375 miliona doza vakcine “AstraZeneka”, koja u Indiji ima tržišni naziv “Kovišild”, i 285 miliona doza domaće vakcine “Kovaksin” koju proizvodi kompanija “Barat Biotek”, izvestio je list “Ekonomik tajms” pozivajući se na neimenovane izvore.\nInstitut Serum u Indiji, koji proizvodi “Kovišild”, povećao je mesečnu proizvodnju na oko 100 miliona doza.\nVlada je saopštila da će mesečna proizvodnja “Barat Bioteka” skočiti na čak 70 miliona doza u julu i avgustu, sa oko 10 miliona doza u aprilu. Dodaje i da bi proizvodnja mogla da poraste na skoro 100 miliona doza do septembra.\nIndijska savezna vlada planira da do decembra vakciniše svih 944 miliona, koliko je procenjeno da ima odraslih, što je, prema ocenama stručnjaka zaduženih za zdravstvenu zaštitu, ambiciozan cilj budući da je samo osam odsto od tog broja trenutno vakcinisano sa obavezne dve doze.\nNekoliko indijskih saveznih država prijavilo je nestašicu vakcina, mnogi centri za vakcinaciju su zatvoreni, a ljudi moraju da čekaju satima u drugim centrima da bi dobili vakcinu.\nBroj dnevnih slučajeva kovida-19 pao je na gotovo dvomesečni minimum, ali je Indija i dalje druga u svetu u pogledu broja dnevnih infekcija.\nIndijske vlasti su danas izvestile o 38.949 novih slučajeva korona virusa tokom poslednja 24 sata, čime je ukupan broj zaraženih, od početka pandemije, prestigao cifru od 31 milion.\nIstovremeno, broj smrtnih slučajeva se popeo na 412.531.


Sve lošije vesti za tenisere, ništa ni od Australijan opena?! - Sportske.net\nSve lošije vesti za tenisere, ništa ni od Australijan opena?!\nTeniske mečeve na prvom Gren Slem turniru u sezoni Otvorenom prvenstvu Australije, sledeće godine mogli bi da gledaju samo navijači iz Australije, a u najgorem slučaju turnir neće biti održan zbog korona virusa.\nDirektor Teniskog saveza Australije Kreg Tajli rekao je danas da organizatori Australijan opena, čiji je on direktor, razmatraju različite mogućnosti za turnir koji je u kalendaru u januaru 2021. godine.\nDo sada je više od 30 teniskih turnira otkazano ili odloženo zbog pandemije korona virusa.\nLegendarni londonski Vimbldon otkazan je prvi put posle 75 godina, a Rolan Garos je pomeren sa maja na septembar. Odluka o poslednjem grend slem turniru u sezoni Ju Es openu očekuje se u junu.


Jačanje zdravstvenog sistema Srbije za borbu protiv COVID-19\nBeograd/Frankfurt, 21. april 2021.\nMinistar zdravlja u Vladi Republike Srbije Zlatibor Lončar potpisao je danas u Frankfurtu Memorandum o razumevanju sa kompanijama „Meser tehnogas“ i „Dreger tehnik“, koji ima za cilj bolju pripremu zdravstvenog sistema Srbije za vanredne situacije i izazove poput epidemije, rata i prirodnih katastrofa.\nLončar je ovaj dokument u centrali kompanije „Meser tehnogas“ potpisao sa direktorima pomenutih kompanija Štefanom Meserom i Štefanom Dregerom.\nMinistar je izrazio zadovoljstvo zbog toga što je Srbija, zahvaljujući saradnji sa te dve kompanije i onim što je urađeno u zemlji po pitanju borbe protiv koronavirusa, došla do rezultata koji su prepoznati u čitavom svetu.\nOn je istakao da se u Smederevu nalazi najveći pogon za proizvodnju kiseonika kompanije „Meser“ za Zapadni Balkan, napomenuvši da se tu ne proizvodi gas i ono što je neophodno samo za našu zemlju, već za čitav region.\nZahvaljujući tome, uspevali smo da dnevno isporučimo kiseonika za jedan dan više nego što isporučimo mesecima u običnim uslovima, naglasio je Lončar.\nMinistar je naglasio da je zahvaljujući angažovanju kompanije „Dreger“, naš zdravstveni sistem uspeo da pomogne brojnim pacijentima, i naveo podatak da je više od 50 kilometara cevi za sprovođenje kiseonika napravljeno za tri meseca, a uobičajeno je da se toliko napravi za četiri godine.\nCilj je da zajedničkim naporima izađemo iz pandemije, ne znamo kada će to biti, ali smo se dogovorili o tome da radimo kao i do sada, čak i više, i da dođemo do stadijuma da kažemo da smo pandemiju stavili pod kontrolu, objasnio je on.\nMinistarstvo zdravlja i „Meser“ potpisanim memorandumom postigli su zajedničko razumevanje da će ta kompanija, u eventualnom vanrednom stanju, uložiti sve napore kako bi prioritet dala važećim obavezujućim ugovorima o snabdevanju sa srpskim zdravstvenim ustanovama.\nMinistarstvo zdravlja će u vanrednom stanju snažno savetovati relevantne srpske zdravstvene ustanove da optimiziraju i racionalizuju, u meri u kojoj je to moguće, potrošnju medicinskih gasova, kao i rotaciju praznih boca medicinskih gasova u koordinaciji sa „Meserom“.\nSa „Dreger tehnik“ postignuto je razumevanje da ta kompanija u vanrednom stanju uloži sve napore kako bi visoki prioritet bio dat isporuci opreme u Srbiju koju zahteva Ministarstvo zdravlja, bilo isporukom nove opreme ili rezervnih delova za postojeću.\nTakođe, dogovoreno je i da će lokalni tim te kompanije biti potpuno posvećen davanju najvećeg prioriteta održavanju, zameni i popravci uređaja i sistema u zdravstvenom sistemu Srbije.\nZahtev za potpisivanje Memoranduma poslalo je Ministarstvo zdravlja, a, kako je navedeno u zahtevu, tokom pandemije koronavirusa Srbija je sa te dve kompanije nastavila i poboljšala odličnu saradnju, ostvarujući ključni zajednički cilj spasavanja života brojnih pacijenata obolelih od COVID-19.\nKompanija “Dreger” bavi se opremom koja ima veze sa disanjem, kako u medicini, tako i u oblasti zaštite, kao što je ronilačka oprema ili oprema za spasilačke ekipe u rudnicima.\n“Meser tehnogas” je deo "Meser grupe“, jedne od vodećih svetskih kompanija za proizvodnju i distribuciju industrijskih, lekovitih i specijalnih gasova i prateće opreme.


Beogradski turistički festival od 3. do 5. juna - News - Turistički svet\nBeogradski turistički festival od 3. do 5. juna\nU petak i subotu 3. i 4. juna, Turistička organizacija Beograda organizuje Beogradski turistički festival, novu manifestaciju kojom najavljuje letnju turističku sezonu u našem gradu.\nProgram počinje u petak, u 16 časova i trajaće do 22 sata. Svečano otvaranje manifestacije je zakazano za 19 časova.\nMeđu izlagačima su gradske opštine Voždovac, Savski venac, Lazarevac, Zvezdara, Zemun, Novi Beograd, Vračar, Čukarica, Obrenovac, Surčin, Grocka, Barajevo, Sopot, Stari grad, Rakovica, Mladenovac, učešćem na festivalu pozivaju Beograđane i goste da ih posete. Izlete i eksurzije van grada će predložiti turističke organizacije Loznice, Čačka, Novog Sada, Kragujevca, Niša, Leskovca, a na duže odmore, kolege iz Budve, Trebinja i Nikšića srdačno zovu u goste.\nNa štandu Turističke organizacije Beograda posetioci se mogu informisati o svim turističkim sadržajima i programima u našem gradu, a deliće se i karte za turističke programe. Svoje ponude će predstaviti Beogradske pijace, Muzej vazduhoplovstva, Beogradska destilerija, zatim Pozorište „Pinokio“, Muzej savremene umetnosti, Palata Srbije, Štark Arena, Ada Ciganlija i JKP „Pogrebne usluge. Da je turizam predivno zanimanje, potvrdiće učešće Univerziteta Singidunum, Visoke turističke škole, Visoke hotelijerske škole, i Visoke zdravstvene škole.\nU subotu. 4. juna, Beogradski turistički festival na Trgu republike će trajati od 10 do 14 časova.\nFestival se organizuje uz podršku Grada Beograda. Prijatelj manifestacije je Jazak voda.


On je potvrdio da su prethodne nedelje stigla sredstva od Gasproma po slovu ugovora o generalnom sponzorstvu.\n"Vrednost tog ugovora od prošlosezonskih dva miliona evra povećana je na oko četiri miliona, od čega 3,6 miliona ide fudbalskom klubu", objasnio je Čović.\nKada je u pitanju licenca za takmičenje u Evropi, Čović je naglasio da je dosta toga urađeno.\n"Danas ćemo predati potrebnu dokumentaciju i nadam se da ćemo uspeti da dođemo do nje, ne znam da li u prvom ili drugom roku. Od potrebnih 3,8 miliona evra za licencu sveli smo sumu na 1,5 miliona. Nisam pesimista, ali ne mogu da budem nerealan čovek i da obećam da će se to sigurno desiti", poručio je Čović.\nCrvena zvezda je, kako je naveo Čović, već otvorila dinarski i devizni račun na koji zvezdaši koji žele da pomognu mogu da uplate novac, a otkrio je i finansijske detalje raskida saradnje sa bivšim trenerom Aleksandrom Jankovićem.\n"Dogovor je bio da 45.000 evra dobije sada, a još toliko u junu", rekao je Čović.\nPrema njegovim rečima, nije mu jasno kako u ovako teškoj situaciji i dalje postoji pritisak da Zvezda mora da bude prva.\n"Ne može da bude prvi onaj, koji je maltene spakovan u sanduk, on može samo prvi da bude sahranjen", slikovito je zaključio Čović.\nŠto se igračkog kadra tiče, Nenad Milijaš i Luka Milivojević pridruženi su timu. Vezista iz Kragujevca operisao je nos i vraća se u takmičarski pogon, a kapiten i bivši igrač Vulverhemptona odradio je lakši trening, pošto se nije opterećivao posle blažeg potresa mozga.


Beta 28. oktobra 2019. 12:30\nPredsednik stranke Zajedno za Srbiju i gradonačelnik Šapca Nebojša Zelenović ponovo je danas pozvao gradonačelnika Beograda Zorana Radojičića na televizijski duel na Javnom servisu na kojem bi gradjanima položili račune za rekonstrukciju šabačkog glavnog trga i Trga Republike u Beogradu.\n„Trg Republike u Beogradu manji je od šabačkog, a plaćen je 25 puta više, neverovatnih 12 miliona evra, iako konačnu cifru još uvek krijete. Dužni ste da gradjanima Srbije objasnite kako je to moguće. Dugujemo obojica da javnosti objasnimo kako i zašto je rekonstrukcija većeg trga u Šapcu završena za 75 dana, a rekonstrukcija sa dodatnom rekonstrukcijom Trga Republike traje već više od 400 dana. Radi se o trošenju javnog novca i istinu ne možete sakriti. Što više vremena prolazi, sve ste sumnjiviji“, naveo je Zelenović u otvorenom pismu.\nZelenović je podsetio da je po Zakonu o dostupnosti informacija od javnog značaja tražio kompletnu dokumentaciju vezanu za rekonstrukciju Trga Republike i da je Povereniku podneo i žalbu jer mu te informacije, protivno zakonu, nisu dostavljene.\n„Pre nekoliko dana od direktora RTS-a Dragana Bujoševića zatražio sam da organizuje Vaš i moj TV-duel na javnom servisu, da sve objasnimo gradjanima. I Bujošević ćuti, a godinama je govorio da ‘nije srpski ćutati’. Nemojte ni da pomišljate, gospodine Radojičiću, da će se vremenom sve zaboraviti i da ćete ćutanjem izbeći obavezu da gradjanima podnesete račun. Za državne funkcionere ne važi poslovica ‘Ćutanje je zlato’, iako vaše kocke na Trgu Republike koštaju kao da su od suvog zlata“, dodao je on.\nPrvi čovek Šapca pozvao je beogradskog kolegu da prekine ćutanje i celoj Srbiji objasni zašto Trg Republike toliko košta i zbog čega je glavni grad u kolapsu više od godinu dana.\n„Možda Vi i niste krivi, možda Vi i nemate nikakve veze sa Trgom Republike, ali onda morate da kažete ko ima i ko je odgovoran. Tako Vam zakon nalaže. Javite Bujoševiću da ste spremni za TV-duel, skratite i njemu muke. Dobio je moje pismo i sada ne zna šta da radi, ne zna da li sme da organizuje TV-duel, a moguće je da ne zna ni koga treba da pita“, naveo je Zelenović u otvorenom pismu.


Prosper: Međusobni odnos Miloševića i Karadžića u Hagu biće od posebnog interesa sa stanovišta njihovog suđenja\nU ekskluzivnoj izjavi za naš program, ambasador za pitanja ratnih zločina u Državnom sekretarijatu, Ričard Pjer Prosper je povodom apela Ljiljane Karadžić rekao sledeće:\nProsper: Apel je dobro došao i važan zbog toga što po prvi put čujemo ne samo predstavnika srpske zajednice, već člana porodice koji shvata da je došlo vreme da se jednom zauvek reši slučaj Radovana Karadžića. Pritisak koji se vrši je posledica činjenice da je Karadžić begunac i sve dok bude u begstvu međunarodna zajednica će biti usredsređena na njegov slučaj. Pažnja je stoga usmerena i na članove njegove porodice kao i na sredinu u kojoj žive. Najbolji način da se taj pritisak i napor uklone je njegova predaja. Takođe sam oduvek verovao da kada jedan od dvojice, Karadžić ili Mladić budu uhvaćeni ili se predaju, da bi to pojačalo pritisak i povećalo izglede za skoru predaju ili hapšenje onog drugog. Trenutno smo svedoci veoma pozitivnog razvoja događaja, jer gospođa Karadžić shvata teret pod kojim se nalazi njena porodica, njena deca i unuci, i da Radovan mora da preduzme nesebičan korak i preda se. Predaja Radovana Karadžića, jednog od glavnih odgovornih za počinjene ratne zločine, bi takođe dramatično izmenila tok i tempo rada u Haškom tribunalu. Međusobni odnos glavnih optuženika, poput Miloševića i Karadžića u Hagu, biće od posebnog interesa, naročito sa stanovišta njihovog suđenja.\nDržavni sekretarijat pozdravlja poziv\nPozdravljamo i ponavljamo poziv Ljiljane Zelen Karadžić njenom suprugu Radovanu da se preda Haškom tribunalu – rekao je danas na brifingu za novinare, portparol Stejt Dipartmenta Šon Mekormak. Portparol Državnog sekretarijata rekao je da se divi hrabrosti gospođe Karadžić da uputi poziv da se učini nešto što je ispravno i neophodno, kako za porodicu Karadžić, tako i za cijelu Bosnu i Hercegovinu, Srbiju i Crnu Goru i cio balkanski region. Apelujemo na političare u rgionu da pozdrave i ponove njen poziv. Apelujemo na Radovana Karadžića da se odazove pozivima i da se preda Haškom sudu. Takođe, istovetne pozive upućujemo Ratku Mladiću i Antu Gotovini, rekao je portparol Stejt Dipartmenta Šon mekormak.\nIzvršni direktor Koalicije za međunarodno pravo, Nina Bang-Jesen, pozdravila apel Ljiljane Karadžić\nNina Bang-Jesen: Takav su apel mogli da upute i mnogi njeni sugrađani u Republici Srpskoj, jer njegovo odbijanje da se preda stvara ne samo neprilike za njegovu porodicu, već otežava život bosanskih Srba. Takođe je očigledno da ta regija neće moći da napreduje sve dok on ne bude priveden u Hag.\nNina Bang-Jensen smatra da je apel Ljiljane Karadžić iskren, a ne isključivo rezultat očiglednog pritiska koji se sve više vrši na članove porodice Karadžić. Ona, međutim, takođe veruje da se pod pritiskom nalazi i NATO, zbog toga što toliko dugo ne čini dovoljno na hvatanju Radovana Karadžića:\nNina Bang Jensen: Ja se svakako nadam da i oni osećaju pritisak jer nisu doveli do hapšenja najvažnijih optuženika za ratne zločine. Međutim, ne vidim nikakve nagoveštaje da su pripadnici NATO-a sprovodili ne primerenu taktiku pritiska. Jedna je stvar očigledna, a to je da su oni koji čuvaju i pomažu Karadžića da se tako dugo krije od pravde, od toga dosada finansijski profitirali. Zbog toga sa podozrenjem primam prigovore da je apel Ljiljane Karadžić neiskren i proizvod pukog pritiska”.\nRobert Hend, politički savetnik u Kongresnom Odboru za evropsku bezbednost i saradnju, je skeptičan da će apel Ljiljane Karadžić dovesti do predaje bivšeg predsednika Republike Srpske.\nHend: Tokom proteklih deset godina otkako je podignuta optužnica protiv Karadžića videli smo kako se govori da se za njim traga, da samo što nije uhvaćen, ili pak da je spreman na dobrovoljnu predaju. I sve se to svaki put završavalo bez ikakvog rezultata. To bi moglo da se dogodi i ovog puta. S druge, strane možda je zaista u toku koncentrisan napor da se konačno reši pitanje haških optuženika koji još uvek nisu privedeni pravdi. Lično još uvek nisam uveren u to. Akcija je uvek važnija od reči.\nKomandant NATO snaga u BiH, general Stiven Šuk, takodje je pozdravio apel Ljiljane Zelen Karadžić da se Radovan Karadžić preda sudu u Hagu. Šuk je rekao da je taj poziv dobar za njegovu porodicu kao i za Bosnui čitav region. Šuk je naglasio da je uveren da je Karadžić čuo poruku svoje supruge.


Ekonomiji BiH potreban je novi početak - Liberalni Forum\nVisoka stopa nezaposlenosti, naročito mladih, niska stopa investicija i rasta, korupcija, komplikovana i netransparentna privredna klima i nizak nivo socijalne podrške za siromašne u društvu predstavljaju ključna pitanja koja treba rješavati konzistentnim i sveobuhvatnim reformskim programom, zaključili su učesnici Foruma za prosperitet i zapošljavanje u BiH, održanog 26. i 27. maja u Sarajevu.\nUčesnici Foruma, nakon rasprave u pet odvojenih radionica, između ostalog, su konstatovali da je neophodan novi početak i da je potrebno ponovo pokrenuti proces promjena u privredi. Stoga bi vlasti u BiH, poručeno je, trebale, između ostalog, uraditi sljedeće:\n• Potrebno je da BiH podstakne zapošljavanje i poveća konkurentnost kroz smanjenje troškova rada na daleko niži procenat (potrebno je težiti ka evropskom prosjeku od oko 30 odsto). Organi vlasti u BiH, uz pomoć MMF-a, trebali bi razmotriti prijedloge za smanjenje poreskog opterećenja rada, uz očuvanje fiskalne stabilnosti.\n• Potrebno je da BiH usvoji set reformi u oblasti tržišta rada radi otvaranja novih radnih mjesta, uključujući revitalizaciju procesa kolektivnih pregovora, smanjenja destimulacije u pogledu zapošljavanja i, posebno stimulisanje zapošljavanja mladih.\n• BiH ima slab privatni sektor i ozbiljne poteškoće u privlačenju investitora. Potrebni su bolji zakoni kojima se štite investitori i poboljšanje u održavanju standarda korporativnog upravljanja u pristupu finansiranju (naročito za nova preduzeća) i efikasniji okvir za rješavanje nesolventnosti. Vlasti trebaju hitno raditi na ubrzanju reformi neophodnim za jačanje okvira za rješavanje nesolventnosti, stimulisanje privatizacije i otvaranja novih preduzeća.\n• BiH vlasti moraju poboljšati usmjeravanje socijalne pomoći koje će socijalnu zaštitu učiniti efikasnijom i pravičnijom. Svjetska banka je spremna da sa organima vlasti pokrene ove reforme.\nPrevious Post: Ne pitaj šta tvoj budžetlija može učiniti za tebe – pitaj šta ti možeš učiniti za svog budžetliju?!


Di Karlo: Predlog Beograda o nadgledanoj auonomiji nije održiv\n«Misija Saveta bezbednosti koja se nalazi u poseti regionu je važna ali njen cilj nije otvaranje novih pregovora», izjavila je na brifingu za novinare u Vašingtonu Rozmari Di Karlo, zamenica pomoćnika američkog državnog sekretara za Evropu i Evroaziju.\nOna je navela da Vašington u potpunosti podržava plan specijalnog izaslanika UN Martija Ahtisarija i očekuje da će se o Kosovu u Savetu bezbednosti raspravljati u narednih nekoliko nedelja. Sa američkog stanovišta, predlog Beograda o nadgledanoj auonomiji Kosova – nije održiv, rekla je predstavnica Državnog sekretarijata.\nRozmari Di Karlo ističe da je za SAD nadgledana nezavisnost Kosova jedino održivo rešenje, i da Vašington nastavlja intenzivne razgovore sa članicama Kontakt grupe i Saveta bezbednosti kako bi se, po povratku misije SB iz regiona, o Kosovu uskoro raspravljalo u Savetu bezbednosti na osnovu plana Martija Ahtisarija.\n«Naš cilj je da se ovo pitanje završi ovog proleća, što znači narednih nedelja, u maju.»\nKomentarišući vest agencije Rojters da su SAD spremne na izvesne modifikacije Ahtisarijevog plana, ona kaže da ne zna izvor te informacije ali da SAD «podržavaju plan u potpunosti». Na pitanje kakve rezultate očekuje od misije Saveta bezbednosti, Di Karlo kaže:\n«Mi smo veoma jasno objasnili svoj stav da novi pregovori nisu potrebni, da smo iscrpeli mogućnosti za pregovore, EU ima slično gledište, mislimo da je bilo važno da misija SB ode u region, i uveri se u situaciju na terenu, progres koji je načinjen i izazove koji ostaju. To je važna misija. Njena svrha nije bila da se otvori prostor za nove pregovore, već da članice SB dobiju bolji uvid u realnu situaciju.»\nDi Karlo kaže da je za razliku od SAD koje su detaljno upoznate sa situacijom u regionu i čija je politika jasno definisana, za neke druge članice ovo prva poseta Kosovu, i prilika da se upoznaju sa okolnostima pre nego što odluče kako će glasati u Ujedinjenim nacijama. Rozmari Di Karlo se osvrnula i na predlog o «nadgledanoj autonomiji za Kosovo» koji su vlasti u Beogradu predočile članovima misije.\n«Znam da je premijer Koštunica predstavio plan «više od autonomije», koji je, koliko razumemo, veoma sličan ili isti kao plan koji je Beograd izneo pre oko godinu dana, gde se podrazumeva autonomija za Kosovo ali Srbija zadržava niz ovlašćenja u domenu spoljne politike, odbrane, fiskalne politike i pogranične kontrole... Svakako znamo da Beograd podržava takav ishod ali mi ne mislimo da je to održiv plan, koji bi vodio stabilnosti u regionu kojoj svi težimo».\nNajviše novinarskih pitanja i ovog puta se odnosilo na rusko protivljenje Ahtisarijevom planu, posebno u širem kontekstu tenzija izmedju Rusije, i NATO-a i SAD zbog raketnog štita u Evropi. Di Karlo, koja je, osim Makedonije protekle nedelje boravila i u Moskvi na sastanku direktora za Balkan Kontakt grupe kaže...\n«Pre svega, ne bih rekla da jaz postoji izmedju SAD i Rusije, to je jaz izmedju Rusije sa jedne, i SAD i EU sa druge strane. EU takodje veruje da je vreme da se reši status Kosova i oni su podržali Ahtisarijev plan, tako da ne bih da se ovo pretvara u američko-rusko pitanje, jer nije, Kosovo je pre svega evropsko pitanje. Mi ćemo nastaviti razgovore sa članicama SB ali smo jasno obrazložili svoj stav da status Kosova treba da se uskoro reši, jer odlaganje nije ni u čijem interesu».\nDi Karlo dodaje da Rusija ima iste ciljeve za Balkan kao i SAD, kao što su stabilnost, prosperitet i evropske integracije, te da veruje da će Moskva nastaviti da konstruktivno saradjuje sa partnerima iz Kontakt grupe na ostvarenju tih ciljeva. Priznajući da razlike u stavovima postoje, Di Karlo je podsetila da «Rusija želi rešenje do koga bi se došlo pregovorima. «To želimo i mi, ali takvo rešenje nije bilo moguće», rekla je predstavnica Stejt Departmenta.


Upravni odbor Grupacije poslodavaca Zeničko-dobojskog kantona, raspravljajući o Informaciji o podsticajima i subvencijama za proizvođače, hotelijere, turističke agencije, obrtnike i inovatore, koje je putem javnog poziva nedavno objavilo Ministarstvo za privredu, konstatovao je da bi ubuduće trebalo u ove svrhe angažovati veća finansijska sredstva kako bi se doprinijelo bržem oživljavanju poduzetništva na ovom području. Ovom prilikom je zaključeno da bi 10 odsto sredstava ostvarenih od PDV-a trebalo usmjeravati za razne vrste podsticaja. Privrednici ovog područja traže i jednu ozbiljniju analizu o opterećenju privrede raznim društenim dažbinama, ocjenjujući aktuelni poreski sistem destimulativnim.\nPrivrednici smatraju i da se zakonski propisi ubuduće ne mogu oblikovati bez sugestija i prijedloga privrednika. Mnogo kritike je upućeno i na rad Biznis centra Vlade ZDK, Agencije za ekonomski razvoj Zeda, općinskih sekretarijata za privredu i drugih ekonomskih agencija, koje kvalitetno ne izvršavaju svoju ulogu u današnjem vremenu u kojem je privreda ophrvana mnogim nedaćama i problemima. Pod lupom kritike našao se i rad privrednih komora, koje po mišljenju privrednika ništa ne čine da se privreda izvuče iz teške ekonomske krize. Postavljeno je pitanje: kako Kantonalna privredna komora u Zenici može pod zakup izdavati prostorije drugim firmama, a s druge strane privrednici, koji su finansirali izgradnju zgrade Komore, nemaju prostor u kojem bi mogli da organizuju rad svojih udruženja i asocijacija.\nNa sjednici Upravnog odbora Grupacije poslodavaca Zeničko-dobojskog kantona pokrenuta je inicijativa da Udruženje poslodavaca Federacije BiH upozori Federalnu inspekciju da putem kontrole utvrdi da li veliki trgovački i snabdjevački centri poštuju obavezu sporazuma da u svom asortimanu imaju 50 odsto domaće proizvodnje.\nPrivrednici traže da nadležni organi podnesu i informaciju o efektima uvođenja fiskalizacije, smatrajući da je ovaj proces donio više štete nego koristi. Privrednici su se danas složili da bi trebalo pojačati aktivnost na omasovljavanju članstva u Grupaciji poslodavaca Zeničko-dobojskog kantona kako bi se stvorila jedna snažna nevladina organizacija privrednika koja bi mogla da postane snažan partner aktuelnoj vlasti u Zeničko-dobojskom kantonu, navodi se u saopćenju.


Aleksandar Vučić i SNS dobili najviše glasova i u Novoj Varoši - PPmedia\nPosted on\t4 априла, 2022 9:09 am by adminpp033\nNova Varoš – Predsednik Srbije Aleksandar Vučić pobedio je u prvom krugi predsedničkih izbora koji su održani juče, dok je poslanička lista koalicije oko SNS koju predvodi, osvojila ubedljivo najviše glasova i na parlamentarnim izborima. U Skupštinu Srbije ušlo je 12 izbornih lista, od kojih je pet manjinskih. Druga po snazi je opoziciona lista „Ujedinjeni za pobedu Srbije“, a treći SPS.\nSlično je glasala i Nova Varoš, gde je na izbore izašlo 67,03 posto birača što je po opštinama jedna od najvećih izlaznosti u Srbiji. Od 12.877 upisanih, na 39 biračkih mesta ovde je glasalo ukupno 8.499 građana.\nNa predsedničkim izborima, za Aleksandra Vučića (Кoalicija „Zajedno možemo sve“) u Novoj Varoši je prema nezvaničnim rezultatima glasalo 5.817, odnoso 69, 45 posto birača izašlih na izbore, što je u procentima znatno više nego na nivo Srbije gde je osvojio nešto više od 59 posto glasova. Zdravko Ponoš (GG „Za ujedinjenu, pravdenu i stabilnu Srbiju“) dobio je 1.039, odnosno 12,4 posto glasova, dok je za dr Miloša Jovanovića (Кoalicija „Za kraljevinu Srbiju-DSS“) glasalo 509 Novovarošana (6,08 posto). Boško Obradović (Dveri-POКS) je u Novoj Varoši dobio 481 (5,74 posto), a Milica Đurđević Stamenkovski („Srpska stranka Zavetnici“) 272 glasa (3,25 posto). Branka Stamenković (Кoalicija „Suverenisti“) dobila je 131 (1,55 posto), prof. dr Biljana Stojković (GG „Moramo“) 89 ili 1,06 posto i poslednji Miša Vacić ( GG „Srpske patriote“) 38 glasova, odnosno 0,45 posto.\nNa parlamentarnim izborima, lista „Aleksandar Vučić- Zajedno možemo sve“ u Novoj Varoši je dobila 4.092 glasa, odnosno 49,36 posto, dok su drugi po broju osvojenih glasova socijalisti, za čiju je listu „Ivica Dačić – Premijer Srbije“ glasalo 1.230 građana, odnosno 14,84 posto izaških na izbore. Lista „Marinka Tepić – Ujedinjeni za pobedu Srbije“ dobila je 783 glasa ( 9,45 posto), „Boško Obradović – Dveri – POКS“ 513 (6,19 posto) i „Dr Miloš Jovanović – NADA za Srbiju“ 402 glasa (4,85 posto). Кoalicija „Suverenisti“ koju predvode Milan Stamatović (ZS) i Saša Radulović (DJB) osvojila je 260 glasova ( 3,14 posto), lista „Milica Đurđević Stamenkovski-Srpska stranka Zavetnici“ 241 (2,91 posto), a manjinska lista „Muftijin amanet – Stranka pravde i pomirenja“ 234 glasa ( 2,82 posto). Dr Vojislav Šešelj i njegova Srpska radikalna stranka osvojili su 219 glasova (odnosno 2,64 posto), dok su ostali prošli dosta lošije – „Boris Tadić – Ajmo ljudi“ 123 glasa (1,46 posto), „SDA Sandžaka – dr Sulejman Ugljanin“ 48 glasova (0,38 posto), „Moramo – Akcija-Ekološki ustanakak – Ćuta – Ne davimo Beograd“ 99 glasova (1,19 odsto), a lista pod nazivom „Otete bebe Ana Pejić“ 21 glas (0,25 posto). Manje od deset glasova dobili su „Savez vojvođanskih Mađara“, „Alternativa za promene – Albanska demokratska alternativa“, “Кoalicija Albanaca doline“ i „Ruski manjinski savez“.\nОзнаке: glasanje nova varoš, izbori Nova Varoš


Srpskoj deci se zabranjuje „Boj na Kosovu“?\nporeklo radonji prezimena perisic\nmontenegro :: Istorija :: Istorija Srbije :: Novija Istorija\nlazuoistini on Thu Sep 23, 2010 6:47 am\nKosovsko ministarstvo izbacuje "nepodobne" stvari iz programa\nKomisija kosovske vlade je pripremila izveštaj u kojem preporučuje zabranu pojednih sadržaja iz udžbenika na srpskom jeziku. Srbi to vide kao pritisak na svoj identitet, a ICO-a kao iskazivanje odgovornosti Prištine.\nIako iz Komisije i Ministarstva prosvete Kosova niko ne želi da priča dok se izveštaj zvanično ne objavi, delovi izveštaja su već dospeli u javnost. Tako su navodi da su pesme „Simonida“ Milana Rakića i drama „Boj na Kosovu“ Ljubomira Simovića problematičnog sadržaja, kao i neke lekcije iz istorije i geografije, izazvali buru negodovanja kod Srba. Ali ne misle svi tako.\nLekcije u skladu sa Ustavom Kosova\nPortparol Kancelarije međunarodnog civilnog predstavnika na Kosovu (ICO) Endi Megafi za naš radio kaže da celu stvar treba posmatrati u svetlu napora kosovske vlade da omogući deci koja govore srpski jezik na Kosovu da uče na svom jeziku i po svojim nastavnim programima.\n„Komisija je izvršila pregled i proveru svih udžbenika i nastavnog programa da bi videla da li su u skladu sa Ustavom Republike Kosova. Došli su do zaključka da neke stvari nisu u skladu sa odredbama Ustava i izneli su svoje preporuke da se izvrše izvesne izmene u nastavi. Bez da ulazimo preduboko u detalje možemo da kažemo da je ono što kosovska vlada čini pozitivna stvar i predstavlja iskazivanje odgovornosti“, kaže Megafi.\nZa Vesnu Jovanović, profesorku srpskog jezika i književnosti Srednje tehničke škole iz Parteša, to je, međutim, pritisak na srpske nastavnike na Kosovu: „Ovim postupkom Ministarstvo obrazovanja u Prištini jednostavno udara na naš nacionalni identitet, na jezik, na kulturu, na istoriju, na geografiju, a to su one stvari na koje je svaki narod osetljiv.“\nJovanovićeva ističe da će učenici u nastavi na srpskom učiti kao i do sada, sve dok eksperti ne dokažu nešto novo. Ona dodaje da bi Prištini umesto što određuje šta srpska deca ne smeju da uče bilo bolje da im obezbedi bolje uslove za školovanje.\nGimnazija "Đon Buzuku" u Prizrenu - ranije "Jovanka Radivojević Kića"\n„Mi i dalje radimo u neadekvatnim prostorijama, proterani smo iz gradova, o tome bi Ministarstvo prosvete trebalo prvo da razmišlja, zato što nijedna srpska škola ne postoji ni u jednom gradu na Kosovu osim u severnom delu Kosovske Mitrovice. To je političko pitanje. Pitanje obrazovanja je u svakom slučaju pitanje na koje bi trebalo mnogi naučnici i prosvetni radnici da daju odgovor, a nikako političari. U stvari, nikako u ovom trenutku u kojem je situacija vrlo osetljiva za sve nas – i za Srbe i za Albance.“\nJovanovićeva smatra da se Srbima samo represijom može nametnuti novi nastavni program, ali veruje da Priština za tako nešto neće dobiti podršku.\nU budućnosti jedinstven program za svu decu\nIstovremeno, Megafi, portparol Pitera Fejta, ističe da je faza sprovođenja zaključaka komisije posao Ministarstva prosvete i opštinskih vlasti: „Njihov zadatak je da ovim poduhvatima premoste izvestan period do momenta kada se bude došlo do toga da kosovsko ministarstvo razvije i proglasi jedan jedinstveni nastavni školski program za decu iz svih zajednica Kosova“, kaže Mekgafi.\nFormiranje Komisije za pregled nastavnog materijala na srpskom jeziku predviđeno je Ahtisarijevim Sveobuhvatnim planom za Kosovo. Predsedavajući Komisije je Radivoje Mančić, jedan od trojice predstavnika Srba u tom telu. Pored njih u sastavljanju izveštaja o srpskim udžbenicima učestvovala su i trojica Albanaca, kao i jedan predstavnik međunarodne zajednice.


Pljevlja: Opština za porez duguje 1,8 miliona eura\nObjavljeno ponedeljak, 08 januar 2018 17:59\nOpština Pljevlja ne izmiruje obaveze državi po osnovu poreza i doprinosa od maja 2016. godine, iako se ugovorom o reprogramu ranijeg poreskog duga Opština obavezala da će to redovno raditi, objavio je Portal Vijesti.\nTo je potvrdio Mirko Đačić - predsjednik Opštine, koji je kazao da su mjesečne obaveze Opštine po osnovu poreza i doprinosa oko 92.000 eura, odnosno da ukupan dug za taj period iznosi preko 1,8 miliona eura.\nPrema navodima Vijesti, u Opštini Pljevlja i javnim preduzećima radi preko 800 zaposlenih, a prosječna neto zarada je oko 470 eura.\n“Ugovorom o reprogramu ranijeg poreskog duga u iznosu od oko 11 miliona eura, Opština Pljevlja kao i druge Opštine u Crnoj Gori obavezale su se da redovno servisiraju svoje tekuće obaveze odnosno da isplaćuju zarade u bruto iznosu. Ugovorom su se pored reprograma poreskog duga Opštine obavezale da utvrde dinamiku rješavanja viška zaposlenih u organima lokalne uprave, javnim službama, ustanovama i javnim preduzećima čiji je osnivač”, naglasile su Vijesti.\nKako je istakao taj medij, Đačić je kazao da su u septembru prošle godine mislili da se Opština “nalazi u teškoj finansijskoj situaciji koja je nesavladiva”.\n“Direkcija javnih radova je preuzela plaćanje obaveza po osnovu asfaltiranja seoskih puteva u iznosu od 350.000 eura. Od te sume 300.000 trebalo je da plati Opština. Takođe, obaveze za radove na domu starih u iznosu od 150.000 eura u ime Opštine platilo je Ministarstvo rada i socijalnog staranja. Dobili smo i bespovratnu finansijsku podršku iz budžeta države u iznosu od 400.000 eura. Država je odnosno Vlada preuzela obavezu da plati izvođaču radova 370.000 eura za radove na domu kulture, a koje je trebalo da izmiri lokalna uprava”, citirale su Vijesti Đačićevu izjavu.\nKako je istaknuto, on je kazao da je i pored brojnih poteškoća lokalna uprava u prošloj godini realizovala budžet bez kreditnih zaduženja u iznosu od 12,5 miliona eura, što je ističe Đačić, najviše od kada je u Crnoj Gori uveden euro.\n“Iako je prošlogodišnji budžet bio planiran u iznosu od oko 21 milion eura, ostvarenim budžetom treba da budemo zadovoljni”, rekao je prvi čovjek Pljevalja, dodajući da je za ovu godinu Budžet planiran na iznos od nepunih 18 miliona eura, zaključio je portal.


Vrednosti pluralizma, različitosti, tolerancije i vladavine prava su vrednosti za koje se opredelila Crna Gora kada je zauzela jasan evropski kurs. Pravo na mirno okupljanje je jedno od tih vrednosti i jedno od osnovnih ljudskih prava te je LGBT osobama, kao i svim drugim građanima i građankama ono garantovano najvišim pravnim aktom, nizom drugih zakona i normama koje je Crna Gora ratifikovala.\nNeće biti izgovora za bilo kakvu zabranu ili dislociranje skupa, neće biti mesta za bilo kakve političke kalkulacije i pridobijanje političkih poena, jer bi država time samo pokazala kako ne radi svoj posao i kako je slabija od onih koji eventualno prete ugrožavanjem bezbednosti učesnika povorke.\nU prilog ovoj tvrdjni ide i kontekt Srbije i odluke Ustavnog suda Srbije koji je već tri puta odlučivao o zabrani parade ponosa (slučajevi 2009, 2011, 2012) i za sva tri slučaja doneo odluku da je zabrana parade ponosa bila protivustavna.\nVlada je odgovorna za podsticanje kulture tolerancije i društvene inkluzije svih manjinskih grupa, samim tim i LGBT osoba, te će mirna povorka, adekvatno obezbeđena, sa pozivom na toleranciju i prihvatanje različitosti, biti jedna lepa slika koja će otići u svet, čije će oči biti uprte u Crnu Goru u nedelju, 20. oktobra.\nKao organizacija koja je više puta pokušala da organizuje povorku ponosa u Beogradu, ali u tome, zbog bezbednosnih rizika i nespremnosti države nije uspela, znamo koliko je u\norganizacionom i bezbednosnom smislu izazovno i hrabro organizovati ovakavu manifestaciju, te šaljemo punu podršku organizaciji Kvir Montenegro i povorci ponosa u Podgorici u kojoj ćemo 20. oktobra šetati zajedno. Ponosno!


► Četiri indijska vojnika poginula u napadu pobunjenika u Kašmiru\nNajmanje četiri indijska vojnika poginula su danas u sukobu sa pobunjenicima u indijskom delu Kašmira, nekoliko dana posle samoubilačkog napada u kojem je stradalo više od 40 osoba, saopštila je tamošnja policija.\n"Četiri vojnika su stradala i jedan je ranjen", navela policija.\nU tom napadu je povređen i jedan civil, navela je policija i dodala da se napad dogodio tokom vojne operacije na području Pulvana.\nU nedavnom samoubilačkom napadu na vojni konvoj stradalo je više od 40 osoba i povređeno oko 20.\nVećina stanovnika Kašmira podržava zahtev pobunjenika da se teritorija ujedini ili pod vladavinom Pakistana ili kao nezavisna zemlja, i istovremeno učestvuju u uličnim protestima protiv indijske kontrole.\nPobunjenici se od 1989. godine bore za nezavisnost Kašmira od Indije i pripajanja s Pakistanom, koji kontroliše deo te teritorije.\nKonflikti zbog Kašmira između Pakistana i Indije traju poslednjih 60 godina, a indijski deo Kašmira je poprište čestih napada islamskih ekstremista.\nProcenjuje se da je nekoliko desetina hiljada ljudi, pretežno civila, poginulo u tom konfliktu.\nUkupno 29 zatvorenika, među kojima 24 pripadnika Islamske države, i tri čuvara, stradala su u neredu u zatvoru u blizini Dušanbea, saopštile su danas tadžikistanske vlasti.\nBeograd: Četiri saobraćajne nesreće, jedna osoba poginula\nU Beogradu su se prošle noći dogodile četiri saboraćajne nesreće u kojima je jedan čovek poginuo.\nJedna osoba poginula druga teško povređena u saobraćajnoj nesreći kod Čačka\nU saobraćajnoj nesreći na Ibarskoj magistrali u mestu Mojsinje kod Čačka poginula je žena, a teško je povređen mladić, potvrđeno je u čačanskoj policiji.


Биомаса је велики неискоришћени потенцијал Србије - Обновљиви извори енергије добра инвестициона прилика - Врњачка Бања\nBiomasa je veliki neiskorišćeni potencijal Srbije – Obnovljivi izvori energije dobra investiciona prilika\nHome > Poslovne vesti > Biomasa je veliki neiskorišćeni potencijal Srbije – Obnovljivi izvori energije dobra investiciona prilika\n– Ovakvi izvori energije se, u Srbiji, nažalost, ne koriste na organizovan i sistematski način – izjavio je potpredsednik Privredne komore Srbije Miroslav Miletić na konferenciji “Korišćenje biomase u energetske svrhe – put ka uspešnijem poslovanju”, organizovanoj u okviru Sajma energetike.\nIako su, kako kaže, resorna ministarstva u protekle dve godine učinila dosta toga da se ova oblast uredi zakonski, neophodan je dodatni rad na podizanju svesti i stvaranju tržišta biomase, što je, kako kaže, jedan od zadataka PKS.\nNa konferenciji je promovisan portal Zelena energija sa prvom elektronskom platformom za trgovinu biomasom, koji je, prema rečima Miletića, još jedan od digitalnih oblika komunikacije između kupaca i prodavaca, odnosno svih onih koji su zainteresovani za korišćenje obnovljivih izvora energije.\nDržavni sekretar u Ministarstvu poljoprivrede i zaštite životne sredine Stana Božović je izjavila da je pitanje obnovljivih izvora energije izuzetno važno za Srbiju, i da je Vlada, u cilju dostizanja standarda Evropske unije, već uskladila dokumente sa Unijom u svih deset oblasti zaštite životne sredine.\nPomoćnik ministra u Ministarstvu rudarstva i energetike Miloš Banjac je na konferenciji rekao da je u sklopu projekta Smanjenje barijera za ubrzani razvoj tržišta biomase u Srbiji sufinansirana izgradnja šest postrojenja na biomasu.\nStalna koordinatorka UN-a i stalna predstavnica programa Ujedinjenih nacija za razvoj (UNDP) u Srbiji Irena Vojačkova-Solorano je kazala da pomenuti projekat otvara vrata preduzećima.\n– Biomasa je pouzdano rešenje koje zadovoljava potrebe Srbije ne samo za obnovljivim izvorima energije već i za investicionim prilikama koje mogu doneti veliku finansijsku dobit – istakla je Solorano.